Resepi Ayam Percik Ala Pasar Malam Guna Air Fryer

Ayam Percik ada banyak versi tapi kali ini Mama Siti nak kongsikan resepi ayam percik yang mudah sekali. Ayam percik merah seperti di pasar malam ada cara tersendiri untuk disediakan.
Oleh itu, kita kena cari orang yang betul-betul pandai untuk ajar kita cara buat ayam percik yang sedap dan berjus.
Macam yang Hamizah Hassanudin kongsikan di Facebook beliau. Tak sabar rasanya nak cuba resepi ayam percik pasar malam ni.
Resepi Ayam Percik

Kredit gambar: hidangankhas.blogspot.com
Resepi oleh: Hamizah Hassanudin
Bahan bahan Untuk Perapan:
5 ulas bawang merah3 ulas bawang putih1 inci haliaGaram
Bahan Untuk Kuah
1.5 inci halia5 tangkai cili kering3-4 batang serai2 pek santan pekat8 ulas bawang merah1 keping asam kepingGaramGula kabungGula putih (pilihan)
Cara-Cara
#1 Ayam yang telah dipotong dan dibersihkan hendaklah dikukus ataupun direbus hingga separuh masak. Tujuannya adalah supaya ayam masak sempurna ketika dibakar nanti.
Kredit gambar; IDN Times
#2 Kisarkan kesemua bahan-bahan perapan hingga halus dan lumurkan sebahagian bahan kisaran tadi ke atas ayam ayam yang telah selesai dikukus.
Kredit gambar: alfimohd.blogspot.com
#3 Sebahagian lagi di tumis dalam kuali dengan minyak panas. Biarkan hingga bahan tumisan naik bau.
Kredit gambar: Youtube-Inspirasi
#4 Bagi mencantikkan lagi warnanya, masukkan gula kabung atau gula perang. Oh ya, Mama juga boleh perasakan dengan sedikit garam dan gula pasir juga ya.
Kredit gambar: Hamizah Hassanudin
#5 Apabila gula kabung telah larut, masukkan pula santan. Santan ini penting supaya ayam percik kita rasa berlemak. Teruskan memasak hingga kuah menjadi pekat.

#6 Kembali semula kepada ayam. Ayam yang selesai diperap boleh terus dimasak atas pemanggang ajaib atau air fryer. Tetapi jangan lupa untuk letakkan kuah percik yang telah kita masak sebelum ini.
Bakar pada suhu 150℃ selama 30 minit.
Kredit gambar: Seminit Resepi
#7 Ayam tidak perlu dimasak lama kerana ia telah lembut semasa proses rebusan atau kukusan awal-awal tadi.
Kredit gambar: myresipi.com
Tips Memasak Resepi Ayam Percik
Kelarkan ayam supaya dapat mempercepatkan proses memasak dan agar bahan perapan meresap ke dalam dengan sempurna.Gula kabung boleh juga digantikan dengan gula merah atau gula melaka.
Ayam percik ada banyak versi dan resepi yang Mama Siti bawakan kali ini antara yang paling simple yang Mama Siti jumpa.
Lagi ‘best‘ sebab Hamizah Hassanudin tunjuk cara satu persatu cara nak buat ayam percik merah ni. Rugilah kalau kita tak ikut resepi yang terperinci macam ni. Selamat mencuba!

Jom lihat pelbagai resepi menarik yang lain di SINI!


Cara Bertayamum Yang Betul dan Syarat Sah Tayamum

Tayamum juga salah salah perkara yang diberikan kemudahan atau rukhsah kepada yang layak. Tayamum sangat berkaitan dengan air. Sama ada seseorang gagal mendapatkan sumber air bersih secukupnya atau tidak boleh menggunakan air disebabkan masalah kesihatan mereka.
Sebelum bertayamum, terdapat beberapa syarat yang mesti dipatuhi agar ibadah tayamum seseorang itu dianggap sah oleh syarak. Penjelasannya ada Mama Siti huraikan dalam artikel ini. Ayuh kita lihat syarat, rukun dan doa selepas tayamum.
Apa Itu Tayamum?

Kredit gambar: sdit.alhasanah.sch.id
Dari segi bahasa tayamum bermaksud tujuan manakala dari segi syarak pula tayamum ialah menyapu debu yang suci ke muka dan kedua-dua belah tangan dengan niat dan cara tertentu. Kemudahan ini diberikan untuk menggantikan wuduk dan mandi wajib ketika sukar mendapatkan sumber air bersih.
Syarat-Syarat Dibolehkan Tayamum

Perlu diberi perhatian, ketiadaan air semata-mata bukanlah keadaan yang membolehkan seseorang bertayamum. Ada beberapa situasi yang membenarkan umat Islam bertayamum supaya keselamatan dan kesihatan mereka terpelihara.
Contohnya, sesebuah negeri yang kemarau dan air hanya mencukupi untuk minum. Selain itu, boleh jadi keadaan banjir yang menyukarkan seseorang mendapatkan sumber air bersih.
Berikut Mama Siti senaraikan lima syarat dibolehkan bertayamum:
Sumber air yang terhad iaitu tidak mencukupi untuk wuduk dan mandi.Sakit atau melambatkan proses penyembuhan sekiranya menggunakan air untuk berwudukAir sangat sedikit dan lebih diperlukan untuk kelangsungan hidupTidak mampu mendapatkan sumber air. Contohnya, ketika bersembunyi dari binatang buas dan orang yang di jadikan tebusanTiada alat untuk mendapatkan air di dalam kolam atau perigi
Syarat-Syarat Sah Tayamum
Kredit gambar: Suara.com
Debu tanah yang suci ialah perkara utama ketika bertayamum. Namun begitu, ada beberapa lagi perkara yang perlu dipertimbangkan sebelum Mama membuat keputusan bertayamum.
Mempunyai keuzuran menggunakan air dan mendapatkan airBerusaha mencari air sebelum bertayamum jika dilakukan kerana ketiadaan airMenggunakan debu yang bersihMenghilangkan najis pada badan terlebih dahulu sebelum bertayamumMenentukan kiblat sebelum bertayamum
Cara Bertayamum (Mengikut Rukun)
Cara Bertayamum hendaklah mematuhi rukun-rukun yang telah digariskan oleh syarak. Pejabat Mufti Wilayah Persekutuan ada memberikan panduan cara-cara bertayamum yang betul untuk memudahkan umat Islam.
Pertama: Berniat
Kredit gambar: NU Online
نَوَيْتُ التَّيَمُّمَ لِاسْتِبَاحَةِ الصَّلَاةِ للهِ تَعَالَى
‘Nawaitu tayammuma li istibaakhati sholati lillahi ta’ala’
Maksudnya: “Aku berniat tayamum agar diperbolehkan sholat karena Allah”
Niat boleh dilakukan secara senyap di dalam hati ataupun dilafazkan dengan kedua-duanya membaca niat tayamum seperti yang diajarkan.
Kedua: Menyapu debu tanah ke muka dan tangan
i: Menyapu debu tanah ke muka
Kredit gambar: NU Online
ii: Menyapu debu ke tangan
Kredit gambar: NU Online
Debu tanah yang suci perlu diaplikasikan di bahagian muka dan kedua-dua belah tangan hingga ke siku dengan dua kali tepukan.
Sapuan di kedua-dua anggota badan itu ialah sama seperti mengalirkan air ketika mengambil wuduk.
Ini berdasarkan hadis, daripada Ibn Umar RA sabda Rasulullah SAW:
التَّيَمُّمُ ضَرْبَتَانِ ضَرْبَةٌ لِلْوَجْهِ وَضَرْبَةٌ لِلْيَدَيْنِ إِلَى الْمِرْفَقَيْنِ
Maksudnya: “Cara bertayammum adalah dengan dua kali tepukan, sekali untuk muka dan sekali lagi untuk kedua-dua belah tangan hingga siku.”
(Hadis riwayat al-Daraqutni)
Ketiga: Tertib
Hendaklah melakukan langkah-langkah tayamum mengikut urutan iaitu dimulakan dengan niat, menyapu debu tanah dan akhir sekali tertib.
Doa Selepas Tayamum
Kredit gambar: The Rohani
Doa selepas tayamum sama seperti doa selepas berwuduk kerana pada lazimnya tayamum ialah kaedah menggantikan wuduk sebagai rukhsah solat.
أَشْهَدُ أَنْ لَا إِلَهَ إِلَّا اللهُ، وَحْدَهُ لَا شَرِيْكَ لَهُ، وَ أَشْهَدُ أَنَّ مُحَمَّدًا عَبْدُهُ وَرَسُوْلُهُ، اَللَّهُمَّ اجْعَلْنِي مِنَ التَّوَّابِيْنَ، وَاجْعَلْنِي مِنَ الْمُتَطَهِّرِيْنَ وَاجْعَلْنِي مِنْ عِبَادِكَ الصَّالِحِيْنَ سُبْحَانَكَ اَللَّهُمَّ وَبِحَمْدِكَ، أَشْهَدُ أَنْ لَا إِلَهَ إِلَّا أَنْتَ، أَسْتَغْفِرُكَ وَأَتُوْبُ إِلَيْكَ
Asyhadu an laa Ilaaha illalloh wahdahu laa syariika lahu. Wa asyhadu anna Muhammadan ‘abduhu wa rasuuluhu. Allahummaj’alni minat tawwaabiina, waj’alni minal mutatohhirina, waj’alni min ‘ibaadikas sholihiina. Subhanaka allahumma wa bihamdika astagfiruka wa atuubu ilaika.
Maksudnya: “Aku bersaksi tiada Tuhan selain Allah semata yang tiada sekutu bagiNya. Dan aku bersaksi bahawa Muhammad adalah hamba dan utusanNya. Ya Allah, jadikanlah aku sebagai orang-orang yang bertaubat, jadikanlah aku sebagai orang-orang yang bersuci, dan jadikanlah aku sebagai hamba-hambaMu yang soleh. Maha Suci Engkau, ya Allah. Dengan kebaikanMu, aku bersaksi bahawa tiada Tuhan selain Engkau. Dan dengan kebaikanMu, aku memohon ampunan dan bertaubat padaMu”
Debu Pengganti Air
Kredit gambar: AlNaeem Store
Ketiadaan air membolehkan seseorang bertayamum. Begitu juga jika mereka sakit dan jika menggunakan air di anggota wuduk akan memperlahankan proses penyembuhan.
Dengan mematuhi syarat dan rukun yang telah ditetapkan, sebenarnya proses tayamum sangat mudah dilakukan. Jika Mama masih kurang pasti, Mama Siti sarankan untuk merujuk kepada mereka yang bertauliah tentang perkara ini.
Tayamum memang mudah tetapi jangan pula kita ambil mudah. Diharap artikel ini bermanfaat untuk Mama semua dan kita berjumpa lagi di artikel seterusnya ya.

Tingkatkan amal ibadah lain dengan panduan dan bacaan yang betul seperti dikongsikan DI SINI.


Resepi Ayam Kam Heong: Menu Lengkap Rasa Kicap, Pedas-pedas Kari Yang Memikat Hati

Sekilas pandang macam lauk ayam masak kicap, dan bau pula macam ayam masak kari. Tapi sebenarnya tidak ya. Nama resepi kita kali ini ialah resepi ayam kam heong yang semakin menjadi kegemaran tekak Melayu. Mama Siti pun suka resepi ni!
Resepi ayam kam heong selalu dihidangkan di restoran cina-muslim. Meskipun terdapat banyak resepi ayam masak kam heong di luar sana, kali ini Mama Siti nak kongsikan cara paling ringkas sekali iaitu dari Puan Hamizah Hassanudin.
Walaupun menggunakan bahan yang simple dan cara memasak yang mudah, namun resepi kali ini dijamin enak. Tambah-tambah kalau dapat ayam segar dan makan dengan nasi panas.
Resepi Ayam Kam Heong

Kredit gambar: resepichenom.com
Resepi oleh: Hamizah Hassanudin
Bahan-Bahan
Ayam (Dipotong)Serbuk KunyitGaramMinyak Bawang Besar (Dihiris)Bawang Putih (Dihiris)Daun KariRempah Kari AyamCili Padi Sos CiliSos TiramKicap Manis
Cara-Cara
#1 Cuci bersih ayam yang telah dipotong-potong. Kemudian, perasakan dan gaulkan sebati ayam dengan serbuk kari dan sedikit garam.
Kredit gambar: Hamizah Hassanudin
#2 Panaskan minyak dalam kuali dan masukkan ayam. Goreng ayam hingga masak dan toskan minyak berlebihan daripada ayam tadi.
Kredit gambar: Hamizah Hassanudin
#3 Dengan menggunakan minyak gorengan ayam sebelum ini, tumiskan bawang besar, bawang putih dan daun kari.
Kredit gambar: Hamizah Hassanudin
#4 Apabila tumisan mulai garing dan naik bau, masukkan dua sudu rempah kari ayam. Teruskan menumis sambil menggaul kesemua bahan tumisan itu. Pastikan Mama masak hingga pecah minyak.
Kredit gambar: Hamizah Hassanudin
#5 Kemudian, barulah kita masukkan cili padi yang telah dibelah dua ke dalam kuali masakan.
Kredit gambar: Hamizah Hassanudin
#6 Selepas itu, terus masukkan dua sudu sos cili, dua sudu sos tiram dan dua sudu kicap manis. Kacau rata hingga kesemua rasanya sebati.
Kredit gambar: Hamizah Hassanudin
#7 Akhir sekali, masukkan ayam yang telah digoreng pada peringkat awal sebelum ini. Pastikan semua bahagian ayam digaul rata dengan kuah masakan di dalam kuali.
Kredit gambar: Hamizah Hassanudin
#8 Setelah Mama berpuas hati dengan rasa dan tekstur ayam masak kam heong, boleh terus angkat dalam mangkuk hidangan dan makan dengan nasi panas.
Kredit gambar: dahviral.com
Tips Resepi Ayam Kam Heong
Mama boleh lebihkan cili padi jika gemar lauk pedas. Pastikan cili padi telah dibelah tengah supaya pedasnya dapat dirasai. Pada langkah terakhir, Mama boleh tambahkan air jika inginkan lebih berkuah. Jika Mama dan Papa lebih suka kuah pekat, tidak perlu lagi tambah air. Rahsia ayam kam heong yang enak ialah ketika menumis, selepas tambahkan serbuk kari, teruskan menumis hingga pecah minyak. Barulah resepi ayam kam heong menjadi.
Kalau Mama teringin nak cuba resepi lain, apa kata cuba pula resepi ayam ungkep. Resepi ini ialah menu tradisi orang Jawa. Dari segi rasa pula, menu ini ada persamaan dengan masakan nusantara seperti rendang dan lauk nasi padang.
Mama Siti memang tak sabar nak cuba resepi ayam kam heong. Mama pula bagaimana? Harap-harap Mama suka lah ya dengan rasanya nanti.

Jom lihat pelbagai resepi menarik yang lain di SINI!


Adab-adab Bacaan dan Doa Yang Boleh Dibacakan Ketika Ziarah Kubur

Banyak persoalan yang berkisar tentang apakah doa yang sepatutnya dibaca ketika menziarahi kubur sama ada itu ahli keluarga atau bukan.
Mama Siti ada sertakan jawapannya dalam artikel ini dengan senarai bacaan, amalan dan senarai doa ziarah kubur yang boleh dibacakan.
Apa Kata Nabi Muhammad SAW Berkaitan Ziarah Kubur?

Kredit gambar: detikNews- Detikcom
Mufti Wilayah Persekutuan ke-7, Datuk Dr. Haji Zulkifli Mohamad Al-Bakri ada menjawab persoalan ini dalam laman sesawang beliau.
Merujuk kepada tiga hadis Nabi SAW, para ulama menyimpulkan bahawa ziarah kubur hukumnya sunat untuk keinsafan dan mengingatkan akhirat.
Salah satu dalil yang dirujuk;
Daripada Ibn Mas’ud R.A, bahawa Rasulullah SAW bersabda:
كُنْتُ نَهَيْتُكُمْ عَنْ زِيَارَةِ الْقُبُورِ، فَزُورُوا الْقُبُورَ، فَإِنَّهَا تُزَهِّدُ فِي الدُّنْيَا، وَتُذَكِّرُ الآخِرَةَ
Maksudnya: “Aku dahulunya melarang ke atas kamu ziarah kubur, maka (sekarang) ziarahlah kubur, kerana ia menzuhudkan dirimu dan mengingatkanmu kepada akhirat”
(Hadis riwayat Ibnu Majah dan Ibnu Hibban)
Menziarahi kubur ialah sunnah baginda yang seharusnya menjadi nasihat buat kita yang masih hidup agar selalu bermuhasabah diri.
Bacaan dan Doa Yang Boleh Dibaca Ketika Ziarah Kubur
#1 Memberi Salam
Kredit gambar: UtusanTV
#1 Ucapan Salam (i)
السَّلَامُ عَلَيْكُمْ يَا أَهْلَ الْقُبُورِ, يَغْفِرُ اللَّهُ لَنَا وَلَكُمْ, أَنْتُمْ سَلَفُنَا وَنَحْنُ بِالْأَثَرِ
‘Assalamualaikum ya ahlal qubur, yaghfirullahu lana walakum, an’tum salafuna wanahnu bil athsar’
Maksudnya: “Salam sejahtera atas kamu wahai ahli kubur. Semoga Allah mengampunkan kami dan kamu. Kamu telah mendahului kami dan kami akan mengikuti kamu”
(Hadis riwayat At-Tirmizi)
Secara ringkas boleh juga dibacakan dengan lafaz;
السَّلَامُ عَلَيْكُمْ يَا أَهْلَ الْقُبُورِ
‘Assalamu’alaikum ya ahlal qubur’
Maksudnya: “Salam sejahtera atas kamu wahai ahli kubur”
#2 Ucapan Salam (ii)
ﺍَﻟﺴَّﻼَﻡُ ﻋَﻠَﻴْﻜُﻢْ ﺩَﺍﺭَ ﻗَﻮْﻡٍ ﻣُﺆْﻣِﻨِﻴْﻦَ ، ﻭَﺃَﺗَﺎﻛُﻢْ ﻣَﺎ ﺗُﻮْﻋَﺪُﻭْﻥَ ، ﻏَﺪًﺍ ﻣُﺆَﺟَّﻠُﻮْﻥَ ، ﻭَﺇِﻧَّﺎ ﺇِﻥْ ﺷَﺎﺀَ ﺍﻟﻠﻪُ ﺑِﻜُﻢْ ﻻَﺣِﻘُﻮْﻥَ
‘Assalamu’alaìkum dara qaumìn mu’mìnîn wa atakum ma tu’adun ghadan mu’ajjalun, wa ìnna ìnsya-Allahu bìkum lahìqun’
Maksudnya: “Selamat sejahtera ke atas kamu semua penduduk negeri orang beriman. Dan telah datang akan kamu apa yang telah dijanjikan akan kamu. Dan hari esok akan tertunai. Dan kami semua insyaAllah akan bertemu dengan kamu sekalian”
(Hadis riwayat Imam Muslim)
#3 Ucapan Salam (iii)
ﺍَﻟﺴَّﻼَﻡُ ﻋَﻠﻰَ ﺃَﻫْﻞِ ﺍﻟﺪِّﻳَﺎﺭِ ﻣِﻦَ ﺍﻟْﻤُﺆْﻣِﻨِﻴْﻦَ ﻭَﺍﻟْﻤُﺴْﻠِﻤِﻴْﻦَ، ﻭَﻳَﺮْﺣَﻢُ ﺍﻟﻠﻪُ ﺍﻟْﻤُﺴْﺘَﻘْﺪِﻣِﻴْﻦَ ﻣِﻨْﻜُﻢْ ﻭَﻣِﻨَّﺎ ﻭَﺍﻟْﻤُﺴْﺘَﺄْﺧِﺮِﻳْﻦَ، ﻭَﺇِﻧﺎَّ ﺇِﻥْ ﺷَﺎﺀَ ﺍﻟﻠﻪُ ﺑِﻜُﻢْ ﻻَﺣِﻘُﻮْﻥَ
‘Assalaamu ‘alaikum a’la ahliddiyaari, minal mu’miniina wal muslimiin, wayarhamullahul mustaqdimiina minkum wa minnaa wal musta’khiriin, wa innaa insyaa allahu bikum laahiquun’
Maksudnya: “Selamat sejahtera atas penghuni kubur dari mukminin dan muslimin. Semoga Allah merahmati yang terdahulu dari kamu semua dan dari kami yang terkemudian. Dan kami insyaAllah akan bersama kamu”
(Hadis riwayat Imam Muslim)
#4 Membaca Surah Yasin
Kredit gambar: Detik Sumsel
Sebenarnya tiada dalil yang jelas menyatakan untuk membaca Yasin kepada orang mati di tanah perkuburan namun begitu tiada juga larangan untuk membacanya.
Dari Safwan RA:
Maksudnya: “Menceritakan kepadaku para syeikh (guru) bahawa mereka menghadiri Ghudhaif bin Harith ats-Thumali ketika beliau sedang menghadapi sakitnya maut, maka dia berkata : “Apakah ada di antara kalian yang mahu membacakan Yasin?”. Dia (Safwan) berkata, maka Salih bin Syuraih al-Sakuniy membacanya (Yasin), tatkala sampai pada ayat ke 40 lalu Ghudhaif wafat. Dia (Safwan) juga berkata : “Para syeikh (guru) mereka berkata :“Apabila dibacakan samping orang yang hendak meninggal nescaya Allah akan meringankan baginya disebabkan dengan bacaan tersebut”.
(Hadis Riwayat Ahmad)
Memandangkan bahasa Arab ialah bahasa yang kaya makna maka terdapat perbezaan pandangan dari para ulama pada perkataan ‘عَلَى مَوْتَاكُمْ’.
Sebahagian berpendapat membaca Yasin kepada orang yang sedang nazak atau yang dimaksudkan adalah membaca Yasin kepada orang yang telah meninggal dunia.
#5 Membaca Surah Al-Ikhlas

Surah pendek dan mudah dihafal seperti surah Al-Ikhlas juga boleh diamalkan ketika menziarahi kubur.
#6 Surah Al-Baqarah (Ayat Awal dan Akhir)
Sesiapa yang membaca surah Al-Baqarah insya Allah akan dimakbulkan hajatnya. Lebih tepat lagi, ayat yang dikhususkan ialah lima ayat pertama dan tiga ayat terakhir.
Oleh itu, apabila dibaca ketika menziarahi kubur, mudah-mudahan Allah mendengar permintaan kita agar si mati diberikan keringanan di dalam kubur.
#7 Ayat Kursi

‘Allahu laa ilaaha illaa huw al-hayyul qayyuum. Laa ta’ khuzuhu sinatuw wa laa na’um, lahuu maa fisamaawaati wa maa fil-ard, man zallazi yasyfa’u ‘indahuu illaa bi iznih, ya’lamu maa baina aidiihim wa maa khalfahum, wa laa yuhiituna bisyai im min ‘ilmihii illaa bimaa syaa wasi’a kursiyyuhus samaawaati wal-ard, wa laa ya ‘uduhu hifzuhumaa wa huwal-‘aliyyul-‘aziim’
Maksudnya: “Allah, tidak ada Tuhan (yang berhak disembah) melainkan Dia Yang Hidup kekal lagi terus menerus mengurus (makhlukNya); tidak mengantuk dan tidak tidur. MilikNya apa yang di langit dan di bumi. Tiada yang dapat memberi syafaat di sisi Allah tanpa izinNya? Allah mengetahui apa-apa yang di hadapan mereka dan di belakang mereka, dan mereka tidak mengetahui apa-apa dari ilmu Allah melainkan apa yang dikehendakiNya. Kursi Allah meliputi langit dan bumi. Dan Allah tidak merasa berat memelihara keduanya, dan Allah Maha Tinggi lagi Maha Besar”
Bacaan ayat diambil dari surah Al-Baqarah ayat 255. Mana-mana ayat dari Al-Quran yang dibacakan ketika ziarah ke kubur, maka itu dibolehkan.
Apa Kata Ilmuwan Islam?
Kredit gambar: Bincang Syariah
Menurut Almarhum Syeikh Dr. Wahbah al-Zuhaili, seorang profesor perundangan Islam di Syria;
Beliau menggalakkan penziarah kubur untuk membaca surah Yasin, al-Ikhlas dan ayat-ayat seperti awal dan akhir al-Baqarah serta ayat Kursi.
Tambahnya lagi, ianya adalah sebagai panduan supaya umat Islam tidak melakukan perbuatan yang mendatangkan syirik atau khurafat.
Mati Itu Nasihat Buat Yang Masih Hidup
Kredit gambar: Uwe Aranas / Shutterstock.com
Maka disini kita telah pun jelas tentang kata-kata Nabi SAW tentang menziarahi kubur serta doa-doa yang boleh dibacakan.
Sesungguhnya benarlah, menziarahi kubur itu menjadikan kita menilai semula amalan yang dilakukan semasa di dunia.
Semakin hari, kita semakin hampir dengan hari akhir di dunia, maka dengan itu ayuhlah kita sentiasa ‘mengambil’ nasihat dari orang yang telah meninggal dunia ini.

Tingkatkan amal ibadah lain dengan panduan dan bacaan yang betul seperti dikongsikan DI SINI.


Klinik Mewah dan Selesa Ada Dalam Senarai 20 Klinik Gigi di Seremban Ini

“Doktor yang periksa gigi saya tu garang lah Mama. Sampai sakit gigi saya dibuatnya,”
Mama Siti percaya, walaupun ramai antara kita (dan anak-anak) masih takut untuk berjumpa doktor gigi, namun, kita akan pastikan untuk sentiasa mendapatkan rawatan dan pemeriksaan gigi secara berkala. Kalau tak, lagi teruk sakitnya tu bukan?
Lagi menarik, terdapat banyak klinik gigi yang cantik dan premium seperti senarai klinik gigi di Seremban ini. Sama ada Mama dan keluarga memang menetap di Seremban atau sedang berjalan-jalan di Seremban dan Negeri Sembilan, Mama boleh ke antara klinik gigi di Seremban ini untuk merawat gigi Mama.
20 Klinik Gigi di Seremban (Awam & Swasta)
#1 Klinik Pergigian Seremban (Awam)

Kredit gambar: winterrsasons.blogspot.com
Alamat: Jalan Rasah, Bukit Rasah, 70300 Seremban, Negeri Sembilan
Waktu Operasi: Isnin hingga Jumaat: 8am-5pm
Hubungi: 06-761 4663
Media sosial: –
#2 Klinik Pergigian Dr Smile Seremban
Kredit gambar: drsmile.com.my
Alamat: Pusat Dagangan, 24-1, Jln S2 B15, Seremban 2, 70300 Seremban, Negeri Sembilan
Waktu Operasi: Ahad hingga Khamis: 10.30am-5pmJumaat: 3am-6.30pm
Hubungi: 018-255 5806
Media sosial: Facebook & Laman sesawang
#3 Klinik Pergigian Fahmi
Kredit gambar: Facebook @Klinik Pergigian Fahmi
Alamat: 55-1, Jalan S2 F1, Garden Homes, 70300 Seremban, Negeri Sembilan
Waktu Operasi: Isnin hingga Sabtu: 9am-6pm
Hubungi: 011-2345 0357
Media sosial: Facebook & Instagram
#4 Klinik Pergigian Semarak Uptown Dental (Seremban 2)
Kredit gambar: Google
Alamat: 327 (Tingkat 1), Jalan S2B8, Uptown Avenue Seremban 2, 70300 Seremban, Negeri Sembilan
Waktu Operasi:Isnin hingga Jumaat: 9am-7pmSabtu dan Ahad: 9am-5pm
Hubungi: 017-611 8796
Media sosial: Facebook
#5 Klinik Pergigian Medissa ( Senawang )
Kredit gambar: klinik-pergigian-medissa-senawang.business.site
Alamat: No 81, Jalan Bps 5 , Bandar Prima Senawang, Senawang, 70450 Seremban, Negeri Sembilan
Waktu Operasi:Isnin hingga Jumaat: 10am-6pmSabtu: 10am-5pm
Hubungi: 06-675 8008 & 018-370 9123
Media sosial: Facebook & Instagram
#6 Klinik Pergigian Creative Smile
Kredit gambar: klinik-pergigian-dr-smile-seremban.business.site
Alamat: 1O-G, Jalan Dato Bandar Tunggal, Bandar Seremban, 70000 Seremban, Negeri Sembilan
Waktu Operasi: Isnin hingga Sabtu: 9am-6pmAhad: 9.30am-3.30pm
Hubungi: 019-888 7621 & WhatsApp
Media sosial: Facebook
#7 Klinik Pergigian Prima Senawang
Kredit gambar: Facebook
Alamat: No. 33-G Jalan Bps 3 Bandar Prima Senawang, 70450 Seremban, Negeri Sembilan
Waktu Operasi:Isnin hingga Jumaat: 10am-9pmSabtu: 10am-6pm
Hubungi: 06-675 8043
Media sosial: Facebook & Laman sesawang
#8 Klinik Pergigian Utama Dental (Seremban)
Kredit gambar: Facebook @UTAMA Dental Seremban
Alamat: 158-1 Jalan S2 B22 Pusat Dagangan, 2, Seremban 2, 70300 Seremban, Negeri Sembilan
Waktu Operasi:Sabtu hingga Khamis: 9am-5pmJumaat: Tutup
Hubungi: 012-800 7903
Media sosial: TikTok, Laman sesawang & Facebook
#9 Q & M Dental Clinic (Seremban 2)
Kredit gambar: Q& M Dental Group
Alamat: No.27, Biz Avenue, 1, Jalan S2 B17, Seremban 2, 70300 Seremban, Negeri Sembilan
Waktu Operasi: Isnin hingga Jumaat: 9am-6pmSabtu: 9am-5pm
Hubungi:  016-971 1893 & WhatsApp
Media sosial: Laman sesawang, Facebook & Instagram
#10 Kiwi Dental Clinic
Kredit gambar: Facebook
Alamat: No.150 (Tingkat 1) , Jalan S2B21 Centrio, Seremban 2, 70300 Seremban, Negeri Sembilan
Waktu Operasi:Isnin hingga Jumaat: 9am-6pmSabtu: 9am-4pm
Hubungi: 017-440 5290
Media sosial: Facebook & Instagram
#11 Klinik Pergigian Sanchez

Alamat: Lot 490, GF, Jalan Haruan 4/4, Oakland Commercial Centre, 70300 Seremban, Negeri Sembilan
Waktu Operasi: Isnin hingga Sabtu: 9.30am-6.30pm
Hubungi: 017-399 5242
Media sosial: Facebook
#12 White 32 Dental Clinic
Kredit gambar: Facebook
Alamat: Uptown Avenue, 269, Jalan S2 B12, Seremban 2, 70300 Seremban, Negeri Sembilan
Waktu Operasi: Isnin hingga Sabtu: 9am-6pmAhad: 10am-5pm
Hubungi: 017-638 4569
Media sosial: Facebook
#13 Klinik Pergigian Pearl Dental @ S2
Kredit gambar: pearldentalseremban.business.site
Alamat: 70-G (Ground Floor, Jln S2 B21, Seremban 2, 70300 Seremban, Negeri Sembilan
Waktu Operasi: Isnin hingga Sabtu: 9am-6pmAhad: 9am-1pm
Hubungi: 018-793 9898
Media sosial: Facebook & Laman sesawang
#14 Klinik Pergigian Rayyan Rafeeqi
Kredit gambar: Facebook
Alamat: 55-G, Jalan Dataran Kemuning 2, Taman Cendana, 70450 Seremban, Negeri Sembilan
Waktu Operasi: Isnin hingga Sabtu: 9am-6pmAhad: 9am-3pm
Hubungi: 016-968 8761
Media sosial: Instagram
#15 Klinik Pergigian UTC Seremban (Awam)
Kredit gambar: mynewshub.tv
Alamat: Plaza Ampangan, 70400 Seremban, Negeri Sembilan
Waktu Operasi:Isnin hingga Khamis: 1am-10pmSabtu: 8am-3pmAhad: 8am-5pm
Hubungi: 06-760 4376
Media sosial: –
#16 Klinik Pergigian Mazura
Kredit gambar: Google
Alamat: Lot 134, 1, Jalan Taman Komersial Senawang, Taman Komersil Senawang, 70450 Seremban, Negeri Sembilan
Waktu Operasi:
Hubungi: 06-677 8806
Media sosial: –
#17 Klinik Pakar Pergigian Restoratif S2 Heights
Kredit gambar: s2specialistdental.com.my
Alamat: No 143(G) & 144(G, Jalan Pusat Komersial Saujana 5, Pusat Komersial Saujana, 70300 Seremban, Negeri Sembilan
Waktu Operasi: Isnin hingga Sabtu: 9am-6pm
Hubungi: 017-451 5155
Media sosial: Facebook & Laman sesawang
#18 Klinik Pergigian Lantara Dental
Kredit gambar: rmkaravanserai.com
Alamat: No 49-G (Ground Floor) Jalan Metro Sendayan 1/1 Sendayan Metro Park, 71950 Bandar Sri Sendayan, Negeri Sembilan
Waktu Operasi: Isnin hingga Sabtu: 9am-10pmAhad: 9am-6pm
Hubungi: WhatsApp, 06 – 781 7711 & 014 – 7969 266
Media sosial: Facebook & Laman sesawang
#19 Klinik Pergigian SW
Kredit gambar: Facebook @SW Dental Clinic
Alamat: 25, Jalan Rasah Prima 2, Pusat Komersial Rasah Prima, 70300 Seremban, Negeri Sembilan
Waktu Operasi:Isnin hingga Sabtu: 9am-9pmAhad: 9am-6pm
Hubungi: 06-630 3232
Media sosial: Facebook & Laman sesawang
#20 Klinik Pergigian Senawang (Awam)
Alamat: Persiaran Senawang 2, Taman Cendana, 70450 Seremban, Negeri Sembilan
Waktu Operasi: Isnin hingga Jumaat: 8am-5pm
Hubungi: 06-677 1940
Media sosial: –

Lihat senarai klinik gigi dan pusat perubatan di negeri lain DI SINI.


Pedas Terangkat – Resepi Ayam Kicap Ala 3 Budak Gemok Kegemaran Semua

Kalau masih ada yang tertanya-tanya ‘ayam 3 budak gemok tu apa? ‘
Mari sini Mama Siti nak ceritakan sesuatu. Sebenarnya, menu ayam 3 budak gemok ialah ayam masak kicap yang dihidangkan dengan sambal ikan masin dan hirisan timun.
Disebabkan dah viral satu Malaysia, jadi Srezuan Nazlan Ismail pun turut sama berkongsi rahsia di laman Facebook nya tentang resepi buat ayam kicap ala 3 budak gemok.
Jom kita tengok apa bahan yang diperlukan untuk menyediakan ayam masak kicap istimewa ini.
Resepi Ayam Kicap Ala 3 Budak Gemok

Kredit gambar: mStar
Resepi Oleh: Srezuan Nazlan Ismail
Bahan-Bahan Utama
AyamSerbuk Kunyit
Bahan-Bahan Kisar
Cili PadiBawang PutihBawang BesarHalia
Bahan-Bahan Lain
Bunga LawangCengkihKayu ManisDaun KariSos TiramKicap ManisGula (Jika Perlu)
Cara-Cara
#1 Lumurkan ayam dengan kunyit dan garam dan goreng separuh masak. Kemudian, tumbuk kasar cili padi, bawang putih, bawang besar, halia dan daun kari.
Kredit gambar: Srezuan Nazlan Ismail
#2 Tumiskan bahan kisaran bersama dengan bunga lawang, bunga cengkih dan kayu manis. Tak perlu ganti kuali pun, guna saja minyak gorengan ayam tadi dan tumis hingga sedikit garing. Jaga-jaga, jangan sampai hangus ya.
Kredit gambar: Srezuan Nazlan Ismail
#3 Kemudian masukkan sos tiram dan kicap manis sekaligus. Kacau hingga sebati semua bahan-bahan tadi.
Kredit gambar: Srezuan Nazlan Ismail
#4 Akhir sekali barulah kita tuangkan ayam goreng separuh masak yang telah digoreng pada awal proses memasak.
Kredit gambar: Srezuan Nazlan Ismail
#5 Ayam ala tiga budak gemok dah boleh makan dengan nasi panas.
Kredit gambar: Srezuan Nazlan Ismail
Tips Memasak Resepi Ayam Kicap Ala 3 Budak Gemok
Kalau Mama suka rasa lebih pedas, lebihkan cili padi atau pakai kicap pedas untuk masakkan Mama.
Resepi ayam masak kicap ala 3 budak gemok yang dikongsikan Srezuan Nazlan Ismail ini rupanya mudah sahaja nak buat. Hanya tumbuk, tumis dan tuangkan ayam dalam kuali.
Selamat mencuba!

Jom cuba resepi yang lain di SINI.


Resepi Rahsia Ketupat Sotong Terengganu – Satu Mangkuk Tak Cukup!

Mama Siti ingatkan kalau nak masak resepi ketupat sotong Terengganu ni dengan menggunakan santan agak susah. Yalah, kalau salah cara, jadi tak sedap pula rasanya.
Tapi itu semua silap rupanya sebab kalau nak masak resepi ketupat sotong Terengganu ini mudah dan ringkas sahaja. Nasib baiklah jumpa resepi daripada saudara Wan Luqman di Facebook milik beliau.
Tak perlu banyak bahan, tak perlu guna banyak kuali atau periuk. Cukup satu dah boleh sediakan resepi ini. Keunikan ketupat sotong Terengganu berbanding ketupat sotong Kelantan ialah dari segi warnanya.
Versi negeri Kelantan berwarna merah atau coklat dan versi Terengganu kuahnya berwarna putih. Mari kita lihat apa pula resepi rahsia daripada saudara Wan Luqman ini.
Resepi Ketupat Sotong Terengganu

Resepi oleh: Wan Luqman
Bahan-Bahan
SotongBeras PulutHalbaBawang MerahHaliaSantanGaramGula
Cara-Cara
#1 Sediakan bahan-bahan yang diperlukan untuk resepi ketupat sotong Terengganu. Cuci sotong dan beras pulut. Kemudian saringkan berasa pulut untuk mengeluarkan lebihan air.
Kredit gambar: Wan Luqman
#2 Pertama sekali, kita perlu hiris halus bawang merah dan halia.
Kredit gambar: Wan Luqman
#3 Langkah seterusnya, gaulkan beras pulut dengan sedikit santan dan terus masukkan ke dalam perut sotong. Sematkan lidi di hujung sotong supaya pulut tidak melimpah keluar ketika dimasak.
Kredit gambar: Wan Luqman
#4 Selepas itu, panaskan santan dan masukkan sotong. Tidak dilupakan untuk masukkan sekali halba, bawang merah dan halia yang dihiris awal tadi.
Kredit gambar: Wan Luqman
#5 Apabila santan sudah agak menggelegak, perasakan dengan garam dan gula dan kacau hingga kesemua rasa itu menyatu.
Kredit gambar: Wan Luqman
#6 Tibalah masa untuk kita pastikan samada pulut dalam sotong telah sempurna dimasak atau belum. Caranya, cucukkan lidi ke perut sotong. Jika masih ada rasa keras dari beras pulut itu, bermakna pulut belum masak dan perlu tunggu beberapa minit lagi.
Kredit gambar: Wan Luqman
#7 Ketupat sotong Terengganu kita sudah siap masak dan sedia dihidangkan. Tutup api dan hidangkan ketupat sotong ke dalam mangkuk.
Kredit gambar: MyResipi
Tips Memasak Resepi Ketupat Sotong Terengganu
Tak perlu masukkan beras pulut sehingga penuh kerana pulut akan mengembang. Jika terlalu banyak, ia akan melimpah keluar dari dalam perut sotong.  Cukup masukkan ¼ beras pulut sahaj ke dalam perut sotong.Kalau nak kuah berwarna merah, gantikan gula pasir dengan gula merah.
Sekarang Mama dah tak perlu bimbang kalau nak masak resepi ini pakai santan. Jadikan resepi ketupat sotong Terengganu ini sebagai latihan memasak menggunakan santan.
Kalau nak cuba lagi resepi santan, Mama cuba masak resepi ayam masak lemak cili api dari Negeri Sembilan ini. Wah, banyak nya resepi. Mama jangan lupa cuba tau. Mama Siti sokong dari belakang!

Dapatkan lebih banyak resepi masakan di SINI!


7 Snek Berkhasiat & FUN Yang Boleh Naikkan Mood Anak-anak Buat Homework

Anak Mama mungkin mengalami masa yang sukar untuk memberi tumpuan semasa membuat homework, tetapi dengan snek yang berkhasiat dan betul, mereka pasti boleh mendapatkan fokus seratus peratus.
Jom kita tengok snek-snek menarik ini:
7 Snek Berkhasiat dan Menarik ‘Teman’ Anak-anak Buat Homework
#1 Popcorn

Popcorn bukan sahaja sangat sesuai untuk menonton wayang, tetapi popcorn yang tidak mempunyai gula berlebihan atau karamel sangat sesuai untuk teman anak-anak buat kerja sekolah.
Dengan tekstur yang rangup, mesti mereka lebih terjaga dan fokus. Popcorn sebenarnya tinggi serat dan boleh kurangkan risiko penyakit jantung, diabetes, beberapa kanser dan masalah kesihatan lain.
#2 Keju

Selalu makan keju dengan makanan yang bergoreng kan? Walau bagaimanapun, anak-anak boleh cuba makan keju untuk memuaskan nafsu makan mereka. Nak lebih menarik, anak-anak Mama juga boleh makan biskut dan keju untuk menyedapkan lagi hidangan yang simple ni!
Terdapat beberapa khasiat apabila makan keju semasa sesi pembelajaran seperti kalsium, lemak, dan protein yang hebat. Ia juga mengandungi jumlah vitamin A dan B12 yang tinggi, serta memberikan nutrien zink, fosforus, dan riboflavin.
#3 Anggur Beku

Seperti makan ais krim, anggur beku ni sangat mudah untuk makan dan merupakan antara snek berkhasiat untuk anak-anak semasa belajar.
Mama beli je anggur yang sedap, manis dan besar, basuhkan dan kemudian letak dalam bekas dan simpan di bahagian sejuk beku.
Untuk lebih mendapatkan manfaat anggur, Mama beli anggur hitam berbanding anggur lain. Buah-buahan yang lebih gelap cenderung mempunyai lebih banyak antioksidan.
#4 Epal Dan Peanut Butter

Mungkin sedikit aneh tetapi ni snek ni sangat berkhasiat dan confirm sedap Mama! Boleh hiris epal nipis-nipis dan salut bersama mentega kacang yang sihat. Pastikan Mama pilih mentega kacang yang tidak mempunyai gula tambahan. Antara khasiat epal termasuklah membantu menurunkan tekanan darah, kolesterol dan keradangan yang semuanya menyokong jantung yang sihat.
Mentega kacang pula banyak nutrien yang baik dan mempunyai khasiat seperti vitamin E, magnesium, zat besi, selenium dan vitamin B6. Kajian menunjukkan bahawa orang yang kerap makan kacang dan mentega kacang, termasuk mentega kacang, kurang berkemungkinan mendapat penyakit jantung dan diabetes jenis dua.
#5 Bar Muesli

Snek yang manis mungkin senang untuk dicapai di waktu-waktu yang sibuk, tetapi ianya tidak berapa bagus untuk anak-anak yang sedang membesar. Gula tambahan akan membuatkan mereka cepat letih dan lesu.
Sebaliknya, cuba berikan mereka bar Muesli. Kalau boleh, tanpa atau kurang gula. Khasiat Muesli termasuklah sumber lemak, serat dan mineral yang sihat seperti zat besi, yang penting untuk darah mereka. Magnesium dalam Muesli pula membantu kesihatan usus dan otak anak-anak.
Dalam pada itu, Mama juga boleh cuba resepi-resepi yang mudah untuk buat homemade Muesli bar ni! Mungkin Mama akan rasa lebih selamat bila Mama sendiri yang buat snek ini.
#6 Salad Buah

Mahukan variasi dalam mangkuk buah? Cuba buatkan si Manja salad buah! Ianya snek ringan dan berkhasiat untuk dinikmati oleh mereka yang hendak buat homework.
Mama boleh potong apa-apa sahaja buah yang ada dalam peti sejuk dan tambahkan yogurt ataupun madu kerana ia mempunya sumber karbohidrat dan vitamin yang bagus!
#7 Coklat Gelap

Mungkin rasanya sedikit pahit, tetapi ianya bagus untuk anak-anak! Kadang-kadang kita mempunyai craving tetapi mahu makan makanan yang sihat, cubalah coklat gelap ni. Coklat gelap dapat membantu anak-anak fokus dan habiskan homework mereka.
Ia cara yang mudah untuk merangsang tumpuan dan meningkatkan mood. Khasiat coklat gelap termasuklah kaya dengan antioksidan melawan penyakit. Kajian menunjukkan ia boleh membantu mengurangkan tekanan darah dan mengurangkan risiko penyakit jantung.
Banyak bukan snek berkhasiat dan menarik yang boleh Mama cuba beri pada si Manja waktu mereka belajar? Semoga bermanfaat!

Dapatkan lebih banyak resepi snek menarik di SINI!


10 Idea ‘Best’ Deco Bilik Tidur Kecil Anak-anak Jadi Lebih Luas dan Ceria

“Mama, abang nak katil yang macam kereta lepastu dekat dinding ada kartun. Boleh kan Mama?”
Anak kecil kita ada sahaja permintaannya. Kita pula yang pening fikirkan cara hiaskan bilik tidur mereka terutamanya deco bilik tidur yang kecil. Tetapi elok juga mereka ceritakan apa yang mereka suka. Boleh dijadikan idea menghias bilik tidur bersaiz kecil mereka nanti.
Lebih-lebih lagi usia tiga tahun ialah waktu yang tepat untuk mengasingkan tempat tidur mereka dengan Mama dan Papa.

Kredit gambar: IKEA
Mama Siti gigih perah otak dan cari inspirasi di internet cara menghias bilik anak. Akhirnya terhasil lah 10 idea deco bilik tidur kecil yang sesuai untuk kesayangan Mama.
10 Idea Deco Bilik Tidur Kecil Anak-Anak
#1 Ruang Bawah Katil
Kredit gambar: goodhousekeeping.com
Setiap inci bilik tidur anak mesti digunakan sebaiknya. Contohnya dengan menyediakan ruang simpanan untuk meletakkan pakaian atau mainan di bahagian bawah katil anak-anak.
Selain beli katil yang ada build-in-storage, Mama juga boleh gunakan bakul bertutup dan kotak simpanan.
#2 Gantungkan Hasil Seni Anak
Kredit gambar: utrdecorating.com
Buatkan satu ruang khas untuk mempamerkan lukisan dan hasil seni yang dihasilkan anak-anak. Memberi penghargaan di usia ini sangat penting kerana ia bakal membentuk keyakinan dan percaya diri anak-anak ketika dewasa.
#3 Floating Shelve
Kredit gambar: wayfair.com
Jangan sia-siakan ruang dinding yang kosong. Pasang floating shelf untuk meletakkan perhiasan serta aksesori lain.
#4 Katil ‘Underbed’
Kredit gambar: Google
Katil dua tingkat yang boleh disembunyikan apabila tidak digunakan. Saiznya boleh mencapai ukuran queen size. Manakala unit tilam yang berbeza boleh disesuaikan dengan minat anak yang berbeza-beza.
#5 Tangga Kecil
Kredit gambar: home-designing.com
Satu lagi idea menarik untuk menyerlahkan lagi bilik kecil. Di setiap senggatan tangga itu, kita boleh letakkan barang-barang kecil seperti botol air, cermin mata dan mainan.
#6 Cat Putih
Kredit gambar: sheknows.com
Melukis ialah lumrah manusia sejak dari zaman purba lagi. Kalau Mama nak anak pandai menulis dan melukis, apa kata jadikan dinding sebagai kanvas untuk merek berkarya.
Lagi pula warna pula menjadikan nuansa bilik lebih cerah apabila terkena cahaya matahari.
#7 Daybed
Kredit gambar: furnitureurban.com
Sesetengah orang memanggil dengan nama sofabed. Merupakan perabot pelbagai fungsi iaitu gabungan sofa dan katil.
Di waktu siang, lipat semula daybed menjadi sofa supaya ada ruang untuk anak-anak main dan menyiapkan kerja sekolah.
#8 Penggantung Baju
Kredit gambar: Pinterest
Tambahkan ruang simpanan baju dengan memanfaatkan ruang atas bilik tidur kecil anak-anak. Ia boleh dijadikan tempat untuk menggantung pakaian sekolah mereka.
#9 Hiasan Fabrik
Kredit gambar: ubuy.com.my
Langsir dan tapestries antara pilihan terbaik menghias bilik anak kesayangan. Apa kata Mama pasangkan langsir yang ala-ala kelambu seterusnya letakkan lampu hiasan di sekelilingnya.
Mana tahu anak Mama semakin betah tidur sendiri. Suasana seperti itu menaikan lagi mood ‘bedtime stories’ sebelum tidur.
#10 Tambahkan Warna

Tampalkan kertas dinding (wallpaper) atau cat bilik anak dengan pelbagai warna dan corak. Bilik yang kecil itu tidak lagi kelihatan membosankan dan suram.
Anak Mama mesti lagi suka kalau kita hiaskan dinding bilik mereka dengan warna kegemaran dan karakter kartun kesukaan mereka.
Jangan Sia-siakan Ruang Yang Ada
Ada beberapa kaedah menceriakan bilik tidur anak-anak. Paling penting idea-idea ini boleh disesuaikan supaya bilik anak nampak lebih besar.
Pemilihan warna dan karakter memang sangat penting untuk menggalakkan anak tidur sendiri di bilik mereka.
Daybed dan underbed menjimatkan ruang lantai yang hampir menyamai katil saiz ‘queen’. Kalau nak tambah tempat simpanan, Mama boleh guna bahagian bawah katil dan dinding ya. Jangan sia-siakan ruang yang ada.

Dapatkan idea dekorasi yang lain di SINI.


Suri Rumah Tak Perlukan Pam Susu Pun Sebenarnya! Betul Ke Mama?

Terus menyusu anak atau menggunakan pam susu? Topik ni sentiasa menjadi perbualan hangat, terutamanya bagi para ibu yang masih menyusu si manja. Dan ia kembali menjadi topik hangat dalam kalangan suri rumah sepenuh masa. Perlu atau tidak breastpump ini sekiranya Mama adalah seorang housewife?
Ikuti perkongsian daripada DocMummy seorang Kaunselor Laktasi Bertauliah dan Tukang Urut Laktasi tentang penjelasannya kenapa suri rumah tak perlu beli breastpump ni.
Suri Rumah Tak Perlu Beli Breastpump!

Iya puan-puan dan tuan-tuan. Ini adalah saranan dari saya, seorang kaunselor penyusuan yang telah banyak menyantuni ibu- ibu yang menyusukan anak. Sebelum anda marah pada saya, mohon baca hingga selesai penulisan saya ini, ye.
Lambakan produk pam susu membuatkan ramai menyangka breastpump adalah benda yang wajib apabila menimang cahaya mata. Tetapi jika ibu adalah suri rumah sepenuh masa, saya ulangi ye, suri rumah sepenuh masa, lebih penting memberikan penyusuan secara langsung (direct feeding).
Antara kelebihan penyusuan secara langsung:
mudahkurang risiko jangkitan kumanbayi mendapat susu sesuai dengan cuaca (susu waktu cuaca panas dan sejuk mengandungi komposisi berbeza, begitu juga dengan siang dan malam)bonding
Ada yang bertanya kepada saya:
“Bagaimana jika ibu suri rumah mengalami bengkak susu?”

Ibu WAJIB belajar dan tahu tentang teknik perahan tangan (marmet). Menggunakan breastpump semasa payudara bengkak boleh menyebabkan susu bertambah banyak dan bengkak semakin teruk. Ingat, konsep penyusuan adalah ‘Supply and Demand’. Semakin banyak susu dikeluarkan, maka akan semakin banyak susu dihasilkan!
Golongan Mana Yang Perlu Menggunakan Pam Susu?
ibu bekerja, sama ada mempunyai bisnes di rumah, bekerja di rumah (work from home) atau bekerja di pejabat ibu yang perlu keluar rumah setiap hari melebihi 3 jam atas urusan belajar dan lain- lain ibu cetusan laktasi

Bagaimana jika bayi tidak mahu minum susu secara langsung? Penting untuk ibu dan bayi belajar untuk menyusu secara langsung di awal kelahiran. Kerana itu tidak digalakkan menggunakan botol semasa bayi berusia kurang sebulan. Hal ini boleh menyebabkan bayi menjadi keliru puting.
Walaupun saya ada menjual breastpump, saya tidak menggalakkan ibu suri rumah sepenuh masa menjadi Exclusive Pumping mum (ibu yang hanya memerah susu).
Kenapa Ibu Suri Rumah Tangga Tidak Digalakkan Menjadi Exclusive Pumping Mum?
1. Kewangan
Ibu perlu beli lebih banyak alatan penyusuan. Untuk ibu tidak bekerja, tidak ada tax relief untuk barangan penyusuan seperti ibu bekerja.
2. Jangkitan kuman
Mengepam dan beri dengan botol meningkatkan risiko jangkitan kuman.
3. Lebih mudah terkena bengkak susu yang boleh menjadi radang payudara/mastitis yang akhirnya boleh menjadi nanah
4. Ibu stress
Hal ini kerana ibu membuat kerja dua kali. Pam susu dan beri dengan botol. Ibu akan kekurangan masa dan lebih letih.Apabila ibu stress, hormon oksitosin kurang akan menyebabkan susu tidak dapat keluar.
5. Kurang ‘bonding’ dengan anak
6. Risiko susu terlalu banyak
Take Note Mama!
“Ingat, FEED YOUR CHILD, NOT YOUR FRIDGE! Susu itu yang penting CUKUP.“
Bagi ibu yang terpaksa menjadi EP mum, saya faham. Anda telah berusaha untuk memberikan yang terbaik untuk anak anda. Anda memang hebat. Bukan mudah untuk menjadi EP mum. Banyak cabaran yang anda lalui.
Dan semestinya, susu ibu itulah susu yang terbaik untuk anak anda. Saranan saya ini BUKAN UNTUK MENGECAM EP MUM, hanya sekadar saranan dan pesanan khas buat pasangan yang baru menimang cahaya mata.
Penting mendalami ilmu penyusuan agar ibu-ibu dapat menyusukan anak dengan bahagia. Dapatkan bantuan kaunselor terdekat anda sekiranya anda ada masalah untuk menyusukan anak secara langsung, ye.

**Tambahan: Ibu yang bayi admit ward lama, baby prem, yang sakit atau down syndrome yang tak boleh direct feed, memang perlu untuk pam susu.
Tak dinafikan, ia adalah hak masing-masing – sama ada untuk menyusu si manja secara terus atau dengan mengepam dan memberikan botol susu. Tetapi, Mama Siti sendiri rasakan adalah lebih baik untuk berjimat selagi boleh, terutamanya untuk suri rumah.
Kredit: DocMummy

Dapatkan lebih banyak tips penyusuan si manja di SINI.


8 Bedak Bayi Yang Sesuai Untuk Si Manja Mama + Tips Memilihnya

Tahukah Mama mengapa kulit bayi lebih sensitif berbanding orang dewasa? Pertama sekali, kulit bayi masih sangat halus dan nipis. Keduanya, sistem pernafasan dan fungsi tubuh badan bayi masih belum matang. Disebabkan itu, bayi mudah mendapat reaksi negatif dengan sesetengah jenis bedak.
Untuk mencari bedak bayi yang sesuai, pastikan bedak bayi tersebut tidak mengandungi talkum, bahan pewangi dan paraben. Walaupun pewangi tidak berbahaya, namun dibimbangi ia boleh memberi kesan yang buruk pada kulit bayi yang sensitif.
Senarai bedak bayi terbaik yang Mama Siti kongsikan kali ini mengambil kira berkaitan kandungan bahan-bahannya, kelebihan kepada bayi serta design yang comel khas untuk si manja Mama.
8 Bedak Bayi Yang Terbaik di Malaysia dan Kelebihannya
1. Neal’s Organic Baby Powder

Kredit gambar: nealsyardremedies.ca
Bedak bayi ini sesuai digunakan keatas kulit bayi yang sememangnya sensitif. Mama tidak perlu bimbang kerana bayi seawal usia baru lahir boleh menggunakan bedak bayi ini.
Tambahan pula, ianya diperbuat daripada kanji jagung dan chamomile. Kedua-dua bahan tersebut meletakkan bedak bayi jenama Neal’s Yard Remedies berada dalam kategori bedak bayi organik.
Selain itu, ia juga sejenis bedak bayi yang bebas talkum (talc free) dan bebas pewangi (fragrance free).
2. Burt’s Bees Baby Bee Talc Free Dusting Powder
Kredit gambar: Amazon
Apalah yang lebih kita inginkan daripada melihat anak bayi kita selesa sepanjang hari. Bedak bayi ini mempunyai tekstur yang lembut, licin serta berbau wangi.
Merupakan satu lagi bedak bayi bebas talkum memberikan kelebihan seperti tidak merengsakan kulit halus bayi. Selain itu, ia juga berupaya menyerap kelembapan secara semulajadi.
Paling penting kenapa Mama Siti katakan ianya terbaik adalah kerana bedak bayi ini diperakui oleh pakar kesihatan kanak-kanak (pediatrik).
3. Piyo Piyo Enzyme Baby Powder Cake
Kredit gambar: Lazada
Kelebihan bedak bayi Piyo Piyo ialah dari segi bahan-bahan yang digunakan. Setiap satu botol bedak bayi Piyo Piyo mempunyai jeli royal, enzim, ekstrak yis, minyak jojoba, marigold serta minyak ikan jerung.
Kesemua kandungan itu melindungi kulit bayi serta melembutkan dan melicinkan. Bayi Mama merasa selesa sepanjang hari.
4. Himalaya Herbals – Baby Powder
Kredit gambar: luluhypermarket.com
Dengan bahan herba aktif seperti minyak zaitun, zinc calx, cendana dan khas-khas, bedak bayi ini mengembalikan kelembapan kulit dan mengekalkan kulit mereka lembut dan anjal.
Seterusnya, ia mengawal peluh berlebihan dan menghilangkan bau peluh bayi. Tambahan pula, bedak bayi Himalaya Herbals selamat digunakan kerana tidak mengandugi paraben, phthalates dan pewarna tiruan.
5. Carrie Junior Baby Powder
Kredit gambar: Carousell
Bedak bayi yang terkenal disebabkan baunya yang seakan buah-buahan. Reka bentuknya yang berlekuk membantu bayi meningkatkan kemahiran menggenggam.
Mineral dan vitamin bergabung di dalam Fruito-E supaya bedak bayi ini memberikan ketenangan, menyihatkan kulit bayi dan melindungi kulit si kecil.
Seeloknya gunakan kepada bayi pada umur 3 bulan keatas.
6. Chicco Baby Moments Powder
Kredit gambar: reviews.momjunction.com
Jika kulit anak Mama lebih sensitif berbanding bayi lain, lebih baik bertukar kepada bedak ini. Kelebihan bedak bayi dari Chicco Baby Moments ini bukan sekadar pada bentuk botolnya yang premium tetapi dari fungsinya.
Ketahuilah bahawa ianya diperkaya dengan khasiat kanji beras. Bahan ini menyegarkan dan membenarkan kulit bayi bernafas tanpa menutup pori-pori.
Tambahan pula, ia bertindak sangat baik dalam menyerap kelembapan berlebihan daripada peluh bayi.
Seawal usia baru dilahirkan sudah boleh mula disapukan ke bahagian badan bayi.
7. Gold Bond Ultimate Body Powder
Kredit gambar: Shopee
Bahan utama dalam bedak bayi seterusnya ini ialah lidah buaya dan chamomile. Kedua memberikan keselesaan kepada bayi terutamanya untuk mencegah ruam dan melecet di bahagian pelipat bayi.
Dari segi reka bentuknya pula tidak banyak beza dengan bungkusan bedak bayi di pasaran. Warna putih dan berpenutup warna emas sesuai dengan namanya sendiri.
Selain menggunakan bahan-bahan organik yang menyegarkan bedak bayi ini juga bebas-talkum.
8. Nature’s Baby Organics Silky Dusting Powder
Kredit gambar: Lazada
Bedak bayi paling Mama Siti gemari. Nak tahu kenapa?
Ini kerana bedak bayi ini bebas dari sebarang kandungan pewangi, paraben, talkum dan SLS. Akar Echinacea, Goldenseal dan Chamomile ialah bahan terpenting dalam menghasilkan bedak ini.
Bedak yang menggunakan kebanyakkan bahan organik dan tanpa bahan sintetik sesuai untuk Mama yang cenderung kepada idea vegan.
Kelebihan bedak dari Nature’s Baby Organics ialah ia tidak merengsakan malahan kulit jadi bertambah lembut dan bersih.
Tips Memilih Bedak Bayi Buat Si Kecil
Kredit gambar: thebump.com
1. Lulus Ujian Hipoalergenik
Kredit gambar: babycentre.co.uk
Kulit bayi mempunyai sensitiviti tiga hingga lima kali ganda berbanding kulit orang dewasa. Kulit bayi masih nipis dan halus. Disebabkan itulah kulit mereka lebih cenderung bereaksi dengan bahan sapuan badan.
Semak di laman sesawang atau label pada bungkusan bedak dan pastikan bedak tersebut telah lulus ujian hipoalergenik.
2. Baca Label
Kredit gambar: beautyandlifestylemantra.com
Segera elakkan dari membeli bedak yang mengandungi pewarna, phthalates dan paraben. Ketiga-tiga bahan ini mengakibatkan kerengsaan kulit dan masalah pernafasan bayi.
3. Nilai Ulasan Pelanggan
Kredit gambar: blog.hubspot.com
Langkah wajib sebagai seorang pengguna sebelum membuat sebarang pembelian. Seboleh-bolehnya dapatkan ulasan dari first-hand reviewer untuk mengetahui keberkesanan bedak bayi.
4. Bau Wangi
Kredit gambar: gulfnews.com
Beberapa bedak bayi yang Mama Siti kongsikan berbau wangi. Bau wangi tidak berbahaya tetapi pastikan aromanya sederhana.
Ini kerana kita tidak mahu bayi keliru dengan bau semulajadi ibu dan bau bedak. Kemahiran menghidu bayi yang baru lahir belum sepenuhnya berkembang dan memerlukan masa untuk mengenal perbezaan bau-bau di persekitarannya.
5. Mencapai Standard Global
Kredit gambar: livemint.com
Pilih produk yang mempunyai rekod kajian dari universiti, makmal penyelidikan dan badan kerajaan.
Sentiasa cakna dengan berita berkenaan produk bayi. Ada produk yang berseindung dengan bahan asbestos demi menguntungkan pihak tertentu.

Pemilihan bedak bayi sama pentingnya dengan produk-produk bayi yang lain. Lapan bedak bayi terbaik yang Mama Siti kongsikan mempunyai kelebihan tersendiri setiap satunya.
Ingatnya, jika ada sebarang reaksi pada kulit anak Mama, cepat-cepat hentikan penggunaan dan bawa ke doktor.
Diharap perkongsian ini menjadikan Mama lebih cakna memilih produk yang sesuai untuk si manja Mama selepas ini. Berikan hanya yang terbaik untuk anak Mama.

Lihat panduan penjagaan si manja yang lain dengan klik SINI.


Cara Buat Resepi Gulai Daging Kambing Tanpa Santan – Memang Serius Sedap!

Kebiasaannya, jika ingin membuat resepi gulai daging ramai dikalangan kita yang gemar memasukkan santan ke dalam masakan. Walaupun rasanya sedap, tetapi bagi anda yang lebih menitikberatkan soal kesihatan, santan adalah tidak digalakkan.
Tetapi sedap ke kalau tak masukkan santan?
Menariknya untuk perkongsian resepi gulai daging yang Mama Siti kongsikan ini, ia sangat istimewa kerana tidak menggunakan santan dan walaupun tidak menggunakan santan rasanya tetap sedap dan memikat rasa. Malah, kuah karinya yang sedikit pekat dan berpalit dengan daging sangat sedap kalau dinikmati dengan nasi yang masih panas.
Di bawah ini Mama Siti kongsikan langkah-langkah memasak gulai daging kambing istimewa sebagai panduan.
Resepi Gulai Daging Kambing Tanpa Santan

Bahan-bahan
1 kg daging kambing2 biji bawang merah2 tangkai daun kari1 biji tomato2 biji kentang1 lobak merah3 tangkai lada kering4 tangkai cili hijau3 ulas bawang putih (ditumbuk)2 hiris halia (ditumbuk)1 paket serbuk kari daging baba’s3 sudu kecil serbuk cili baba’s1 sudu kecil serbuk kunyit1 sudu besar jintan dan biji ketumbar (ditumbuk)Asam jawa (dibancuh dengan sedikit air)Minyak untuk menumis
Cara-cara
#1. Mula-mula panaskan minyak masak di dalam periuk secukupnya, tumis bawang putih, halia, bawang merah, lada kering, cili hijau, dan daun kari. Tumis sehingga sedikit keperangan dan berbau harum.
Kredit gambar: Facebook @MAHN
#2. Selepas itu, masukkan tomato yang telah dipotong dadu dan masak sehingga tomato menjadi sedikit layu.
#3. Kemudian, masukkan air asam jawa.
#4. Seterusnya masukkan semua serbuk rempah ke dalam tumisan. Kacau supaya semua bahan menjadi sekata.
Kredit gambar: Facebook @MAHN
#5. Masukkan daging kambing yang telah dipotong dan dibersihkan, lobak merah dan kentang. Kacau biar semua bahan sebati dengan rempah.
Kredit gambar: Facebook @MAHN
#6. Gunakan api sederhana, masak sehingga air daging keluar.
#7. Tutup periuk untuk mempercepatkan proses memasak dan biarkan ia selama sepuluh minit.
#8. Apabila air daging sudah keluar, masukkan satu mangkuk kecil air. Biarkan ia mereneh menggunakan api kecil.
#9. Akhir sekali, masukkan garam secukup rasa. Kacau sebati dan biar seketika. Tutup api.
Tips/Petua Menyediakan Resepi Gulai Daging Kambing
Gulai daging lebih sedap jika dicampur dengan bahagian tulang.Untuk menjimatkan masa Mama di dapur, rebus terlebih dahulu daging sehingga lembut, simpan didalam peti sejuk. Keluarkan apabila ingin memasak.Sekiranya tidak suka gulai yang terlalu berlemak, buang lemak sejuk yang telah beku dipermukaan.
Semoga Mama lebih bersemangat untuk mencuba resepi gulai daging yang sangat istimewa ini.

Jom cuba pelbagai resepi menarik yang lain seperti yang dikongsikan di SINI.


Resepi Singgang Daging Dengan 3 Pilihan Versi Rasa, Pasti Buat Mama Lebih Teruja!

Resepi singgang daging merupakan antara menu yang sangat digemari ramai orang serta cukup sinonim dan popular terutama di negeri Pantai Timur.
Kalau Mama berkunjung ke rumah saudara atau rakan-rakan di Kelantan atau Terengganu, pasti menu utama yang akan turut disajikan adalah masakan singgang ini sama ada ia daging atau ikan.
Kedua-duanya mempunyai rasa yang sangat sedap dan menyelerakan terutama jika Mama nikmati bersama dengan budu.
Masakan singgang ini kalau nak lagi sedap, kena lebihkan asam keping dan seimbangkan segala rasa iaitu masin, manis dan masam. Kalau Mama kurang masukkan asam, lari rasanya nanti.
Lagi satu bahan penyedap iaitu lengkuas, bahan ini kalau Mama nak tahu memang wajib dimasukkan kerana bahan inilah yang menaikkan kelazatan masakan singgang ini.
Untuk membantu Mama semua lebih faham resepi singgang daging, di bawah ini Mama Siti telah kongsikan tiga versi cara penyediaan resepi ini untuk Mama.
Resepi Singgang Daging Versi I

Kredit gambar: Facebook @Muliadi Ramli
Bahan-bahan
1/2 kg daging1 biji bawang holland3 ulas bawang putih5 ulas bawang merah1 inci lengkuas5 tangkai cili kering10 batang cili thai2 inci kunyit hidup2 batang Serai1/2 lada hitam (ditumbuk kasar)1/2 biji ketumbar (sangai dan ditumbuk kasar)1/2 jintan manis (sangai dan ditumbuk kasar)6 keping asam keping
Cara-cara
#1. Masukkan air kedalam periuk dan tunggu sehingga mendidih baru masukkan semua bahan kecuali asam keping.
Kredit gambar: Facebook @Muliadi Ramli
#2. Setelah semua bahan tadi sudah mendidih barulah masukkan daging.
#3. Apabila daging separuh masak masukkan asam keping. Masak sehingga daging empuk.
Kredit gambar: Facebook @Muliadi Ramli
#4. Akhir sekali masukkan garam dan gula, kacau rata. Biarkan seketika dan tutup api.

Resepi Singgang Daging Versi II
Kredit gambar: Facebook @Shareena Nana
Bahan-bahan
1 kg daging3 biji bawang besar5 ulas bawang putih1/2 sudu besar ketumbar (ditumbuk)1 inci halia3 batang serai1 inci lengkuas3 tangkai cili merah (dikerat 3)3 keping asam kepingGaramAjinomoto
Cara-cara
#1. Rebus daging yang telah dipotong kecil bersama halia, lengkuas, serai, bawang putih yang telah dihiris, ketumbar dan asam keping . Masak sehingga daging menjadi empuk.
Kredit gambar: Facebook @Shareena Nana
#2. Kemudian masukkan bawang besar yang telah dimayang terlebih dahulu, cili merah, garam secukup rasa serta ajinomoto jika suka.
Kredit gambar: Facebook @Shareena Nana
#3. Biarkan ia mendidih seketika dan tutup api.

Resepi Singgang Daging Versi III
Kredit gambar: Facebook @Hizar Harmiza Hashim
Bahan-bahan
1/2 kg daging1 1/2 inci lengkuas1 inci halia2 sudu besar ketumbar3 ulas bawang putih4 ulas bawang merah3 tangkai lada kering3 keping asam kepingGaramGulaSerbuk perasa dan budu
Cara-cara
#1. Masukkan semua bahan kecuali asam keping, garam, gula dan budu ke dalam periuk dan gaul sebati.
#2. Selepas itu panaskan ia di atas api sekejap untuk keluarkan air daging. Masukkan air secukupnya. Masak sehingga daging empuk.
#3. Perasakan dengan garam dan masukkan asam keping. Kacau rata.
#4. Masukkan serbuk perasa dan juga budu mengikut citarasa mama. Masak sebentar dan Mama boleh tutup api.

Jom lihat pelbagai lagi resepi menarik yang lain di SINI!


7 Wallpaper Dinding Rumah Yang Berjaya Cipta Titik Perhatian Dalam Rumah

Tahun baru ini, mungkin ada antara Mama berniat ingin mengubah suasana rumah. Berdasarkan pengalaman Mama Siti sendiri, bila kita tukar dekorasi rumah, mood kita pun ikut berubah jadi lebih baik.
Oleh itu, Mama Siti cadangkan supaya kita mulakan dengan wallpaper dinding rumah. Kertas dinding memberikan kesan ruang rumah lebih luas dan mencipta titik perhatian (point of attention).
Tidak cuma itu, Mama Siti turut sertakan sekali cara pemasangan dan kaedah penjagaan yang betul supaya wallpaper dinding rumah Mama tu tahan lama.
Tujuh Wallpaper Dinding Rumah Tahun 2023
#1 Kertas Dinding Garis Jalur (Simple Stripes)

Memandangkan tema simple, moden dan minimalis masih lagi diminati ramai, maka wallpaper garis jalur dijangkakan masih kekal relevan di tahun 2023.
Apa yang Mama Siti sukakan tentang kertas dinding garis jalur ialah tentang kebebasannya.
Kebebasan yang macam mana?
Oh, begini maksud Mama Siti. Kertas dinding dengan motif ini boleh dipasangkan di mana-mana ruangan di rumah Mama secara menegak, melintang dan serong.
Tambahan pula, ia boleh digunakan sebagai penghias dinding di bilik kanak-kanak mahupun dewasa.
#2 Gabungan Hitam dan Putih

Wallpaper hitam dan putih ialah kanvas versatil. Gabungan kedua-dua warna ini ialah penyelesaian kepada pelbagai hiasan rumah, tidak kira apa pun rekaan mahupun warnanya.
Pendek kata, tahun 2023 memberikan ruang untuk Mama bebas berkarya. Contohnya, Mama tidak perlu lagi risau samada perabot pilihan Mama sesuai dengan ruangan tersebut kerana kertas dinding jenis ini boleh ‘masuk’ dengan apa-apa warna dan gaya hiasan rumah.
#3 Motif Bunga-Bungaan

“Abang saya minta saya hiaskan bilik, tapi dia nak wallpaper corak bunga. Macam mana nak buat ya Mama? “
Baik begini ya, memang selalunya bunga sering dikaitkan dengan ciri-ciri keperempuanan. Namun begitu jika kita tambahkan warna-warna gelap seperti merah maroon, biru langit, ungu dan oren gelap ia boleh kelihatan maskulin.
Manakala jika ingin menghiaskan ruangan dengan ciri-ciri feminin, gunakan kertas dinding dengan motif bunga berwarna lembut seperti merah jambu. Begitu juga dengan warna-warna pastel yang lain.
#4 Corak Saiz Kecil (Tiny Prints)

Corak wallpaper rumah bersaiz kecil menampilkan ilusi elegan di ruangan rumah Mama. Kelebihan kertas dinding bersaiz bercorak kecil ini ialah boleh dipasang hingga ke bahagian siling.
Kertas dinding corak kecil dicadangkan dipasang di ruangan tertutup seperti bilik air, bilik solek dan bilik bacaan.
Percayalah, sekali Mama melangkah ke ruangan tersebut, pandangan mata akan terpesona dengan hasilnya. Ianya seolah-olah Mama berada di satu tempat yang lain.
#5 Corak Saiz Besar (Large-Scale Prints)

Menghias ialah tentang jiwa penghuninya. Dekorasi rumah seolah-olah tafsiran dari pemilik rumah tersebut.
Corak wallpaper bersaiz besar boleh dipadankan dengan warna-warna kontra. Kadangkala, kertas dinding bercorak besar ini mempunyai satu imej utama yang ingin dipaparkan. Dari jauh, ia kelihatan seolah-olah lukisan sebenar yang dilukis pada dinding.
Kesan pemasangan wallpaper saiz besar ini menampakkan ruang rumah Mama kelihatan lebih luas.
#6 Kertas Dinding Vinil

Terdapat beberapa nilai tambah yang menjadikan kertas dinding vinil ini unik. Sifat anti calar dan tahan lasak serta konsistensi warnanya yang tidak pudar antara faktor yang diambil kira.
Kertas dinding vinil juga memberikan kesan berkilat pada dinding rumah Mama. Sekaligus, menonjolkan ruangan apabila menerima pantulan cahaya lampu dan sinar matahari.
#7 Wallpaper 3D

Penghias dinding bertekstur 3D dijangka akan terkenal pada tahun hadapan. Kelebihan wallpaper 3D ialah menampakkan seperti dinding rumah Mama benar-benar diukir oleh artis profesional.
Namun begitu, aspek dekorasi lain seperti tona perabot, warna lampu dan lantai serta permaidani juga mempengaruhi kertas dinding 3D.
Mama perlu pastikan corak kertas dinding 3D yang dipilih sesuai dipadankan dengan lansir, perabot, bingkai gambar dan hiasan lain. Langkah ini penting supaya kertas dinding tidak merosakkan tema ruangan tersebut.
Tips Pemasangan dan Penjagaan Wallpaper Dinding Rumah
Kredit gambar: wallsauce.com
Kenal Jenis Wallpaper Rumah
Kenal pasti jenis wallpaper yang ingin digunakan. Lebih baik lagi jika Mama dapatkan maklumat tentang ciri-ciri dan kesesuaian kertas dinding di ruangan di rumah.
Jika ruang tersebut sering dilalui atau sering dilakukan aktiviti lasak, Mama Siti cadangkan untuk menggunakan wallpaper vinil. Begitu juga dengan empunya bilik tersebut. Pilihlah berdasarkan personaliti pemiliknya.
Pastikan Dinding Kering dan Bersih
Permukaan dinding yang berhabuk dan basah mengganggu ketahanan dan nilai kosmetiknya. Oleh itu, sentiasa pastikan dinding dibersihkan dari debu dan habuk serta kering sebelum menampak kertas dinding.
Kelembapan disebabkan air menyebabkan kertas dinding menggelupas dan cepat rosak. Manakala habuk di permukaan dinding mengakibatkan kertas dinding cepat tertanggal.
Tampal Gam Dengan Cermat
Kredit gambar: schoolhouse.com
Selepas Mama lakukan langkah nombor dua seperti di atas, Mama perlu perhatikan pula cara tampalan kertas dinding tersebut.
Kuantiti gam yang digunakan haruslah sesuai dengan jenis kertas dinding. Gam yang berlebihan atau berkurangan mungkin membuat kertas dinding tertanggal.
Seterusnya, permukaan dinding mestilah licin dan rata. Ia sangat membantu dalam memastikan kertas dinding senang melekat dan tahan lama.
Penataan Cahaya
Elemen pencahayaan memainkan peranan dalam menonjolkan ruang di rumah Mama. Ianya akan menjadi lebih menarik lagi jika punca cahaya lampu diarahkan terus ke kertas dinding.
Lebih-lebih lagi jika Mama memilih jenis kertas dinding dengan corak bersaiz besar. Imej utama kertas dinding tersebut dapat diserlahkan dan menjadi tumpuan ruangan tersebut.
Bersihkan Secara Berkala
Kredit gambar: zameen.com
Kertas dinding jenis 3D dan vinil mempunyai jangka hayat sehingga 15 tahun jika dijaga dengan rapi.
Jadi demi menjamin kualiti kertas dinding di rumah Mama, Mama Siti nasihatkan agar ia dibersihkan secara berkala. Tempoh yang dicadangkan ialah pada setiap tiga hingga empat bulan sekali.
Namun begitu, Mama tidak perlu tunggu hingga mencapai tiga bulan untuk membersihkan kertas dinding. Apabila terdapat kotoran seperti kesan air atau kesan makanan, cukup bersihkan dengan kain bersih yang dilembabkan.

Wallpaper rumah mampu merubah mood seseorang menjadi lebih baik. Bahkan ianya memberi ilusi ruang menjadi lebih luas dan mencipta perhatian.
Tujuh kertas dinding rumah yang Mama Siti kongsikan tadi diharap dapat mencetuskan idea dekorasi rumah Mama. Paling penting Mama perlu ambil tahu cara pemasangan kertas dinding dan kaedah penjagaannya.

Dapatkan rumah idaman Mama dengan pelbagai tips dan inspirasi dekorasi DI SINI.


Diari Hati Ibu: Berpantang Selepas Bersalin Kali Ke-3. Lebih Bersedia? Mungkin

Bila cerita tentang berpantang selepas bersalin ni, sebenarnya macam-macam gambaran keluar dalam kepala sebab fasa ini ada trauma sendiri. Oleh kerana memori berpantang yang lepas, As dan suami usaha sedaya upaya untuk menjaga anak ketiga ni supaya dapat berpantang dengan lebih tenang walau dalam kekalutan.
Trauma berpantang sebelum ni masih jelas di ingatan.
Ketika hamil kali ketiga, As dan suami terus cuba susunkan persediaan berpantang supaya lebih kurang trauma dan lapang dada, walaupun dah tahu tetap akan ada drama dan kesusahannya.
Kami bukanlah nak mengelak kepayahan tapi cuba mengurangkan trauma, dan dapat berpantang selepas bersalin dengan lebih tenang.
Waktu hamil anak sulung dengan drama bentan dan masalah dengan tukang urut, hamil anak kedua drama anak sulung yang sakit. Jadi As tak pernah merasa fasa berpantang yang sedikit tenang.

Kredit gambar: Kakak Adek confinement
Persediaan Untuk Berpantang Sebelum Bersalin
>> Minta bantuan untuk fasa berpantang
Kali ini, sebelum sampai waktu nak bersalin, As dah berbincang dengan suami akan perkara-perkara yang diperlukan nanti. Contohnya menu makanan berpantang, nak minta bantuan siapa datang ke rumah, siapa yang kita nak hadkan kedatangan ke rumah, ruang untuk bayi baru lahir dan juga bincang harapan kita sewaktu proses tu nanti.
Kredit gambar: SiakapKeli
Banyak komunikasi dengan suami, supaya suami dapat faham dengan jelas detailings keperluan kita sewaktu berpantang selepas bersalin.
Minta bantuan suami supaya protect keperluan kita dan baby. Boleh minta bantuan ibu ayah, sahabat atau runner. Fahamkan diri sendiri juga awal-awal bahawa kemungkinan akan ada hiccup pada tempoh kejadian tapi semoga terus tenang dan sabar.
Maknanya kita harus bersedia mental dan fizikal.
>> Fokus kepada bonding ibu dan bayi
Berpantang selepas bersalin kali ni kami nak fokus bonding ibu dan bayi paling banyak sekali. Fasa berpantang ni yang kita panggil tempoh simbiosis – tempoh suai kenal kehidupan bersama bayi baru selama 6-8 minggu.
Fasa ini sangat penting untuk membina karakter anak, ibarat dinding binaan asas kehidupannya yang memberi pembentukan karakter dia di masa hadapan.
Fasa ni hanya banyak snuggling, comfort dan being close.
>> Banyakkan rehat bersama bayi waktu berpantang
Dua minggu pertama berpantang selepas bersalin As cuba kekalkan suhu warm sahaja dalam bilik kami supaya As dan bayi dapat sesuaikan diri dan lebih mudah healing. Lampu dan cahaya cerah pun kami kurangkan untuk bagi suasana tenang.
Sumber: Hias.my
Makan makanan nutrients dense yang banyak lemak baik, protein dan karbohidrat yang mencukupi selain air yang cukup. Fokus untuk baring dan berehat pada waktu ini sambil menyusukan bayi dan sesuaikan diri bersama.
>> Sesi suai kenal
As amalkan pandang mata bayi bila menyusu. Ini kerana itulah jarak yang mata bayi dapat lihat, terutama perbezaan kontras hitam putih anak mata ibu itu. Bayi kita juga sebenarnya sedang cuba menyesuaikan diri dalam dunia baru, mula untuk lebih mengenali ibunya di tempat berbeza iaitu di luar rahim.
As pula akan perlahan-lahan cuba perhatikan keperluan bayi, cues yang bayi beri seperti lapar dan sebagainya, serta perkembangan bayi.
Pada waktu ini, bayi menggunakan tangisan sebagai alat berkomunikasi manakala ibu pula menggunakan sentuhan sebagai alat komunikasi kepada bayi.
>> Wujudkan rutin harian
Ketika berpantang kali ketiga, As pastikan As dan suami wujudkan satu rutin harian. Tak semestinya pada jam yang tepat ikut jadual, cuma pastikan aktiviti tersebut pada lebih kurang waktu yang sama.
Contohnya, awal pagi mandikan si manja bersama dengan suami, dan kemudian baru bermain dengannya.
Rutin harian juga penting sejak awal pantang supaya bayi kita rasa lebih selesa dan cuba ‘mengikuti’ norma hidup baharu mereka di dunia.
Sumber: Redaksi
Sebelah petang pula ayah mengambil tugas mandikan bayi. Dan yang paling penting, teruskan bacaan Quran atau zikir yang biasa diamalkan waktu hamil.
Walaupun kita dah cuba set rutin harian tersebut, Mama jangan paksa si manja tau. Apa yang Kak As belajar, sambil kita cuba terapkan rutin tersebut, kita mesti hormati proses seorang bayi baru lahir mencari rutin kehidupan dia sendiri, iaitu seperti corak tidur dan waktu minum susu.
Sentiasa perhatikan keperluan bayi yang berubah-ubah.
>> Amalkan gentle care dengan ‘minta izin’

Banyakkan slow down ketika handle bayi, gunakan gerakan gentle hands dan penuh hormat kepada bayi kecil ini. Amalkan untuk sentiasa minta izin bayi sebelum tukar lampin contohnya dan maklumkan lebih awal proses yang kita nak lakukan bersama.
Jika penjagaan ketika fasa simbiosis ini banyak melibatkan emosi kasih sayang, maka nanti bayi akan dapat banyak belajar dan berkembang otaknya dengan baik.
Elakkan kelam kabut menguruskan apa-apa sewaktu fasa berpantang ini. Laluinya steps by steps.
Jangan kalut pakaikan baju bayi, jangan kalut mandikan cepat-cepat. Guna satu alas nipis yang sama untuk pegang bayi supaya dapat beri rasa selamat kepadanya.
Yang penting, enjoy the moments!

Tempoh berpantang ni hingga setahun pertama bayi akan terasa begitu lama, sebab bayi sekecil ni perlukan masa dan fizikal kita dengan banyak. Banyak juga perkara baru kita perlu belajar, dan banyak sangat perkara kita perlu buat untuk mendukung satu nyawa baru ini.
Tapi setuju tak, masa yang terasa lama ni juga berlalu dengan pantas sekali? Carilah titik perhubungan dan kasih sayang dalam tempoh emas ini, dan yang penting, enjoy the journey.

Kita cuba besarkan anak-anak dengan dengan kasih sayang, penghormatan dan santunan lembut. Maka mereka juga akan belajar untuk menyantuni manusia lain dengan cara yang sama.
Love,Kas As


25+ Tempat Menarik di Putrajaya Yang Wajib Ada Dalam ‘Bucket List’

Sejak awal lagi tempat ini telah mempunyai idea pembangunan yang serba moden dan canggih. Lokasi yang terletaknya pusat pentadbiran negara ini turut sama-sama dilengkapi dengan keindahan flora dan fauna yang hidup di persekitaran semulajadi.
Putrajaya turut menawarkan aktiviti luncur ais, basikal bukit (mountain bike), belon udara panas dan aktiviti berkayak di sekitar tasik. Tak percaya ke Mama?
Sebenarnya, terdapat banyak tempat menarik di Putrajaya ni. Cuma, kita kena pandai ‘selok belok’ tempat ni dengan meluangkan lebih banyak masa di sini. Nak tau apa yang best? Berikut merupakan 30 tempat menarik di Putrajaya yang boleh dilawati bersama seisi keluarga.
Koleksi Tempat Menarik di Putrajaya Untuk Seisi Keluarga
#1 Dataran Putrajaya

Kredit gambar: dapnyaTV
Ia ialah hamparan dataran di dalam bulatan yang menghubungkan Perdana Putera, Masjid Putrajaya, Seri perdana dan lain-lain bangunan kerajaan. Dataran Putrajaya terletak berhampiran dengan tasik Putrajaya. Dari pandagan atas, ia seolah-olah berada di sebuah pulau.
#2 Putrajaya Secret Garden
Kredit gambar: maisinggah.com
Mama pernah lihat taman Pandora dalam filem Avatar sebelum ini? Bagaimana kalau sebenarnya Mama boleh rasai sendiri pengalaman yang seakan serupa.
Di Putrajaya Secret Garden terdapat lampu yang berjuraian dari dahan-dahan pokok yang indah menghiasi taman di waktu malam. Tambahan pula, ia dilengkapi dengan skulptur 3D berbentuk dinosaur yang diperbuat dari lampu LED.
#3 Glamping@Wetland Putrajaya
Kredit gambar: Facebook @GLOWPutrajayaKredit gambar: Facebook @GLOWPutrajaya
Sebagai salah satu tarikan terbaru di Putrajaya, Glamping@Wetland Putrajaya merupakan tempat yang sesuai untuk staycation atau beriadah bersama ahli keluarga.
Mama tak payah risau sangat tentang makanan di sini kerana, selain dapat bermalam, mereka turut menawarkan harga pakej termasuk buffet 4 kali sehari (hi-tea, makan malam, sarapan & makan tengah hari).
Tandas yang selesa juga disediakan hanya 60-90 meter dari khemah. Bagi mereka yang tidak biasa tinggal di dalam bilik tanpa aircond, khemah di GLOW Putrajaya ni turut lengkap aircond dan tilam yang selesa. Pasti seronok!
Alamat: Glamping Wetland Putrajaya, Persiaran Persekutuan, Presint 13, 62300 Putrajaya, Malaysia
Harga pakej: Bergantung kepada jenis Khemah; bermula dari RM258
Facebook: @GLOWPutrajaya
#4 Taman Cabaran Putrajaya (Putrajaya Challenge Park)

Sesuai dengan namanya, lokasi yang seterusnya ini dikhaskan untuk aktiviti sukan lasak seperti rock climbing, papan luncur dan basikal gunung (mountain bike).
Tahap kesukaran yang berbeza sesuai untuk golongan yang baru ingin bermula melakukan aktiviti yang mencetuskan adrenalin ini. Taman Cabaran Putrajaya dibuka hampir setiap hari tetapi waktu operasi dan kadar bayarannya berbeza berdasarkan pakej yang dipilih.
#5 My Balloon Adventure
Kredit gambar: myballoonadventure.com
Kini, tak perlu lagi berangan-angan ingin ke Cappadocia, Turkiye untuk menaiki belon panas. Mama Siti menjemput Mama untuk datang ke Putrajaya dan rasai sendiri pengalaman berada di udara sama seperti melawat negara-negara Eropah.
#6 Taman Saujana Hijau Putrajaya

Indah nian bila berada di taman-taman bunga kan, Mama?
Di Taman Saujana Hijau pengunjung bakal menikmati kecantikan panorama flora dan fauna dengan menampilkan tiga konsep taman berbeza iaitu European Garden, Oriental Garden dan English Garden.
#7 Alamanda Putrajaya
Kredit gambar: Alamanda Shopping Centre
Lengkapkan percutian Mama ke Putrajaya dengan singgah sebentar di sebuah pusat beli-belah premium dan menawarkan pelbagai pilihan jenama terkenal, premis hiburan serta menikmati hidangan di Esplanade yang menawarkan restoran popular tempatan dan luar negara.
#8 Flyboard
Kredit gambar: Flyboard Malaysia
Sejak mula diperkenalkan pada tahun 2011, Flyboard semakin mendapat tempat di hati rakyat Malaysia. Inilah masanya Mama nak mencuba bagaimana rasanya menjadi superhero iron man yang terbang di udara.
Oh ya, Mama perlu tempah tiket lebih awal di laman sesawang kerana slot yang dibuka adalah terhad setiap hari.
#9 Cruise Tasik Putrajaya
Kredit gambar: tripadvisor
Kalau di Melaka ada ‘river cruise’, di Putrajaya pula Mama berpeluang menjelajah di segenap tasik Putrajaya sambil melihat keindahan flora dan fauna dan keunikkan bangunan sekitarnya.
Uniknya, perahu yang digunakan ditempah khas dari Kampung Duyung, Terengganu. Naik sahaja di atas perahu ini, mengimbau cara hidup orang dahulu kala yang menggunakan perahu sebagai alat pengangkutan.
Alamat: Jeti Putra, Jambatan PutraPresint 1, 62000, Putrajaya, Malaysia
Harga tiket: Mengikut pakej yang diambil – Sightseeing, Dining, School Packages, dan lain-lain
Website: https://www.cruisetasikputrajaya.com/
#10 Jambatan Seri Wawasan
Kredit gambar: live.staticflickr.com
Terokai keindahan malam bandar Putrajaya dengan melawat jambatan yang berkepanjangan 430 meter. Lokasinya yang terletak di Presint 2 telah menarik minat banyak produksi filem merakamkan babak di jambatan ini.
#11 Pantai Floria
Kredit gambar: cutiviral
Pantai buatan sepanjang 100 meter ini boleh dikunjungi setiap hari bermula jam 9am hingga 6.30pm. Selain bersantai bersama-sama keluarga, Pantai Floria di Presint 4 Putrajaya menawarkan aktiviti lain yang menyeronokkan seperti memancing, berkayak dan bermain bot kawalan jauh (remote controlled boat).
#12 Anjung Floria
Kredit gambar: Petit Go
Taman-taman di Anjung Floria dibahagiakan kepada beberapa zon seperti Royal Floria Putrajaya dan Taman Persahabatan China-Malaysia.
Anjung Floria dibuka kepada orang ramai setiap hari pada jam 7am hingga 7pm.
#13 IOI City Mall Putrajaya
Kredit gambar: live.staticflickr.com
Pusat beli-belah yang satu ini merupakan salah satu ‘one stop center’ di Malaysia yang menyediakan pelbagai aktiviti menarik untuk para pengunjungnya di samping membeli-belah jenama kesukaan Mama di bawah satu bumbung.
Mama boleh cuba aktiviti lasak di District 21, bermain luncur ais dan memanah, atau, Mama juga boleh membawa anak-anak ke Mini Zoo indoor yang berada di bahagian ke-dua IOI City Mall ini.
Alamat: IOI City Mall, Lebuh IRC, IOI Resort City, 62502 Putrajaya, Sepang, Selangor.
#14 Goat 2 Go (G2G) Animal Garden
Kredit gambar: Facebook @G2G Animal Garden – MAEPSKredit gambar: Facebook @G2G Animal Garden – MAEPSKredit gambar: Facebook @G2G Animal Garden – MAEPS
Terletak di Sri Kembangan, iaitu kira-kira 4km sahaja dari IOI City Mall terdapat sebuah tempat yang dikenali sebagai Goat 2 Go (G2G) Animal Garden, yang menawarkan peluang untuk para pengunjung berinteraksi secara langsung dengan haiwan-haiwan yang terdapat di dalam petting zoo ini.
Selain membelai dan memberi makan, anak-anak Mama juga berpeluang untuk menunggang kuda padi mengelilingi taman haiwan tersebut.
Alamat: Jalan MAEPS 4/1, Fasa 3 Presint 9, 43400 Serdang, Selangor
Harga tiket:Dewasa: RM 20Kanak-kanak: RM 15
Facebook: @G2G Animal Garden – MAEPS
#15 Taman Ekuestrian
Kredit gambar: Facebook @PutrajayaEquestrianPark
Taman ini menawarkan peluang untuk para pengunjung menunggang kuda dengan kadar bayaran yang berpatutuan. Jika Mama ingin mempelajari cara menunggang kuda dengan lebih intensif, sertai pakej-pakej yang tersedia mengikut tahap kemahirannya.
Alamat: Jalan Kandang Kuda, Precinct 5, 62200 Putrajaya, Wilayah Persekutuan Putrajaya
Harga tiket:Joy Ride: Dewasa RM15 | Kanak-Kanak RM10Stable Tour: Hari Bekerja RM20 | Hujung Minggu RM25
Facebook: @PutrajayaEquestrianPark
#16 Icescape Ice Rink
Kredit gambar: Gear Up Outdoor
Lokasi buat Mama melakukan aktiviti meluncur di dalam premis tertutup. Lokasi Icescape Ice Rink terletak di tingkat satu IOI City Mall Putrajaya. Kemudahan tempat duduk, locker dan tandas ada disediakan di tempat ini.
Harga tiket:Isnin – Jumaat: RM25 Sabtu, Ahad, Cuti Umum, Cuti Sekolah: RM30
#17 Kompleks Sukan Air Putrajaya
Kredit gambar: Facebook
Kolam renang dalam kompleks ini bersaiz olimpik dan pernah menjadi lokasi acara Sukan SEA. Mama boleh membawa anak-anak kecil ke sini kerana kolam mandian kanak-kanak tersedian disini.
Bayaran masuk yang dikenakan sangat berpatutan hanya RM 3 untuk orang dewasa dan RM 2 untuk kanak-kanak.
#18 Taman Putra Perdana Putrajaya
Kredit gambar: Flickr
Sebuah mercu tanda Putrajaya ada di dalam taman ini. Dahulunya, ia dibina untuk merasmikan bandaraya Putrajaya pada tahun 1995.
Terokai landskap sekeliling Putrajaya dengan menggunakan teropong yang disediakan di kawasan ini. Masuk percuma dan mula dibuka seawal jam 7 pagi.
#19 Dataran Gemilang
Kredit gambar: central.menarikdi.com
Ia ialah sebuah plaza yang terletak di bahagian hujung Persiaran Perdana. Menariknya terdapat satu kolam renang di Dataran Gemilang yang boleh diakses oleh orang dewasa dan kanak-kanak tanpa sebarang bayaran dikenakan. Ya, kolam renang ini percuma saja.
Alamat: Dataran Gemilang, Presint 4, Putrajaya
#20 Monumen Millennium
Kredit gambar: Wikipedia
Mercu tanda Putrajaya yang seterusnya berada dalam taman di Presint 2. Sekilas pandang, jelas benar rupa bentuk peluru berpandu pada senibina monumen millennium ini. Lokasi yang wajib ada dalam koleksi gambar outfit of the day (OOTD).
Manakala pada waktu-waktu tertentu, tempat ini ialah lokasi strategik mendapatkan hasil fotografi terbaik percikan bunga api di waktu malam.
#21 Masjid Besi

Nama lainnya ialah Masjid Tuanku Mizan Zainal Abidin yang hanya terletak 2 km dari Masjid Putrajaya. Kapasiti masjid ini mampu menghimpunkan sehingga 24 ribu jemaah dalam satu-satu masa.
Nama masjid besi pula diperolehi kerana ianya dibina menggunakan 6 ribu tan keluli dengan sistem pengudaraan yang canggih.
#22 Taman Botani Putrajaya
Kredit gambar: Relax Penang
Pastikan taman tema ini termasuk dalam ‘bucket list’ Mama ya. Masakan tidak, taman botani ini telah diperakui sebagai salah satu dari 40 taman tercantik di Asia.
Di sini terdapat 13 taman tema dan 700 tumbuhan yang berasal dari pelbagai negara di dunia. Tempat yang bukan sahaja mampu memberi ketenangan malah memberikan banyak ilmu pengetahuan berkaitan tumbuh-tumbuhan.
#23 Masjid Putrajaya

Berhampiran Dataran Putra, tersergam indah sebuah rumah ibadah yang terletak betul-betul di sebelah tasik Putrajaya.
Keunikkan Masjid Putrajaya bukan sahaja pada senibina dan saiznya tetapi lebih menarik lagi ianya mesra pejalan kaki. Terdapat laluan pejalan kaki yang menghubungkan masjid dengan bangunan kerajaan di kawasan sekitar.
#24 District 21, IOI City Mall Putrajaya
Kredit gambar: Time Out
Sebuah atrium berhawa dingin yang menyediakan aktiviti lasak dan mencabar di IOI City Mall Putrajaya. Aktiviti Rock Climbing, Trampoline, Sky Trail dan Go Pedal antara yang mendapat perhatian pengunjung.
Pengalaman yang bakal diingati seumur hidup. Tambahan pula, setiap aktivti mempunyai pegawai terlatih yang akan membantu jika mengalami kecederaan.
Bayarannya pula bermula dari RM58 hingga RM75.
#25 Taman Wetland Putrajaya
Kredit gambar: devieworlds.blogspot.com
Disini, Mama dan anak-anak boleh menyaksikan burung-burung dan hidupan akuatik secara langsung. Rebut peluang melakukan aktiviti menarik seperti berkhemah (camping), berbasikal dan berkayak. Bayaran yang dikenakan ialah pelbagai mengikut jenis aktiviti yang dilakukan.
Waktu operasi: 7am- 7pm setiap hari
#26 Dataran Pahlawan Negara
Kredit gambar: lhongtortai.com
Dengan berkeluasan 12 ekar, Dataran Pahlawan Negara ialah lokasi sambutan Hari Pahlawan setiap tahun. Pelawat mendapat pendedahan tentang sejarah perjuangan negara Malaysia oleh para pejuang tanah air melalui plak-plak yang terdapat di tempat ini.
Alamat: Persiaran Sultan Salahuddin Abdul Aziz Shah, Presint 1, 62000 Putrajaya, Wilayah Persekutuan Putrajaya
#27 Tasik Putrajaya
Kredit gambar: kelabtasikputrajaya.com.my
Mungkin Mama lebih gemar melawat tempat yang banyak kehijauan dan landskap yang kaya dengan flora dan fauna. Disinilah tempatnya. Bersiar-siar, beriadah dan joging di sekeliling tasik bakal menjemput kedamaian dan ketenangan.
Ditambah pula dengan keindahan tasik yang memukau pandangan dan kebersihannya yang masih lagi terjaga.
#28 Tangga Putrajaya STEPS
Kredit gambar: jomjalan.com.my
Tangga ikonik ini bermula dari laluan pejalan kaki di Dataran Putra, menembusi Laman Perdana dan menuju ke Mercu Tanda di Taman Putra Perdana sebelum ia berakhir di Hotel Pulse Grande.
Banyak bukan tempat menarik di Putrajaya sebenarnya? Yang lagi best, kebanyakkan tempat-tempat menarik ini kemasukan adalah percuma dan dekat dengan alam semula jadi.
Lagi seronok Mama Papa dan anak-anak beriadah bersama-sama. Luangkan hujung minggu Mama bersama-sama rakan dan ahli keluarga menerokai keindahan kawasan sekitar yang Mama Siti kongsikan dalam senarai tempat menarik di Putrajaya ini.
Mungkin Putrajaya bakal buat Mama jatuh cinta berkali-kali dengan negara Malaysia.

Jom ke pelbagai tempat menarik di Malaysia dengan klik SINI.


Kenapa Sentuhan Kulit Ke Kulit Penting Untuk Jalinan Erat Ibu Dan Anak?

Ia adalah fakta yang diketahui oleh semua ibu yang bayi baru lahir banyak menghabiskan sebahagian besar tahun pertama mereka dengan berada dalam pelukan Mama: menyusu, tidur, cuddle, dan bonding.
Jika Mama seorang ibu baru, Mama mungkin mahu meluangkan lebih banyak masa dengan bayi baru Mama sebelum kembali bekerja. Walau bagaimanapun, tiada apa yang mengekalkan hubungan yang erat antara seorang ibu dengan si manjanya seperti sentuhan kulit ke kulit.
“Lembut sangat kulit anak Mama ni. Wangi pulak tu!”
Begitulah reaksi para ibu apabila menyentuh kulit si manja mereka, terutamanya semasa tahun pertama.
Mama juga pasti pernah mendengar istilah ‘golden hour’ bukan? Ia adalah satu jam pertama selepas kelahiran, apabila seorang ibu menikmati sentuhan kulit ke kulit tanpa gangguan bersama bayi yang baru lahir. Ia juga merupakan maternal experience yang membantu si manja menjadi kuat dan sihat.
Mama tahu tak kenapa ia penting untuk Mama sediakan hubungan fizikal ni semasa anak Mama membesar? Jom kita tengok sama-sama apa sebab-sebabnya!
Kepentingan Sentuhan Kulit ke Kulit untuk Hubungan Ibu-Anak
Terdapat banyak bukti saintifik tentang kepentingan dan kebaikan sentuhan kulit ke kulit antara Mama dan si manja.
Mengurangkan Stres
Kredit gambar: QV Baby
Sentuhan kulit ke kulit boleh membantu mengurangkan tahap kortisol pada manusia, membantu kita rasa selamat dan tenang. Kita mengalami ni bila kita memeluk seseorang atau menunjukkan kasih sayang secara fizikal.
Bagi bayi pula, bentuk keselesaan dan hubungan ini membantu mereka berehat, tidur lebih lena dan dapat kurangkan menangis. Semua ini berlaku kerana hormon yang dipanggil oksitosin, yang dikeluarkan apabila kita mengalami sentuhan fizikal, terutamanya dengan seseorang yang kita sayangi.
Mengeratkan Hubungan
Kredit gambar: QV Baby
Hormon yang dapat mengurangkan stres juga dapat meningkatkan jalinan hubungan Mama dan bayi!
Oksitosin, juga dikenali sebagai hormon cinta, membolehkan Mama dan si manja membentuk hubungan emosi yang kuat dan berkekalan pada tahap molekul. Senang cakap, hormon inilah yang membuatkan kita lebih cenderung untuk rapat dengan ibu kita walaupun dah dewasa. Setuju tak Mama?
Memudahkan Penyusuan
Hormon Oksitosin juga membantu Mama menghasilkan lebih banyak susu tau! Ini adalah salah satu sebab kenapa Mama dan si manja yang baru lahir tidak boleh dipisahkan untuk jangka masa yang lama selepas kelahiran mereka.
Jika Mama masih menyusu dan ada masalah dengan penyusuan, cuba peluk bayi Mama dengan lebih kerap. Ia akan meningkatkan keluaran susu Mama.
Meningkatkan Kesihatan
Kredit gambar: QV Baby
Sentuhan kulit ke kulit juga dapat membantu bayi Mama dalam pelbagai cara tau Mama. Antaranya ia dapat meningkatkan imuniti, meningkatkan ketepuan oksigen, mengawal suhu, merangsang penghadaman dan membantu perkembangan kognitif dan fizikal si manja.
Bagi bayi yang mudah dijangkiti penyakit pula, setiap pelukan ibu yang penuh dengan kasih sayang dapat mengurangkan ‘lawatan’ ke klinik atau hospital. Hebat bukan kuasa sentuhan seorang ibu?
Cipta Detik Menyentuh Hati dengan QV Baby
Kredit gambar: QV Baby
Memperkenalkan QV Baby, jenama penjagaan kulit pilihan Mama untuk jalinan erat bersama si manja. Produk penjagaan kulit QV Baby terdiri daripada rangkaian produk yang dicipta khas untuk kulit mulus bayi.
Setiap produk QV Baby bebas daripada bahan pewarna, pewangi dan bahan penyebab iritasi biasa yang lain. Jadi, tiada bahan berbahaya yang boleh menjadi penghalang antara Mama dan si manja!
Sertakan Produk QV Baby dalam Rutin Penjagaan Kulit Bayi Mama
Kredit gambar: QV Baby
Eratkan hubungan Mama dan si manja dengan rangkaian penjagaan kulit bayi, QV Baby. Melembapkan serta menjaga kulitnya sambil mencipta kenangan manis yang berpanjangan.
Berikut merupakan beberapa produk penjagaan kulit bayi yang setiap ibu harus sertakan dalam rutin skincare si manja.
QV Baby Moisturising Cream
Kredit gambar: QV Baby
Krim pelembap yang bertekstur pekat ini membantu memelihara dan melegakan kawasan kering kulit anak Mama. Ia mengandungi squalane, komponen yang terdapat dalam minyak semula jadi kulit. Kebaikan QV Baby Moisturising Cream pada kulit bayi adalah:
Krim pelembap yang pekat, yang memberi penghidratan sehingga 24 jamMengandungi 5 pelembap dan vitamin B3 yang membantu memelihara skin barrier semula jadi bayiTidak berminyak dan dengan nilai pH yang seimbang sesuai untuk kulit kering, halus atau sensitif
QV Baby Skin Lotion
Kredit gambar: QV Baby
Losyen pelembap yang soothing, membantu melegakan kulit kering bayi. QV Baby Skin Lotion ini juga sesuai digunakan setiap hari, untuk kulit sensitif dan mengelupas atau kegatalan akibat kulit kering. Antara manfaatnya adalah:
Losyen pelembap yang ringan dan tidak berminyak Sesuai untuk kulit bayi yang sensitif Mengandungi nilai pH yang seimbang Membantu dalam memulihara skin barrier si manja dengan setiap penggunaan
QV Baby Nappy Cream
Kredit gambar: QV Baby
Krim lampin yang melegakan, pekat dan membantu melindungi kulit halus bayi daripada kerengsaan. Kebaikannya termasuk:
Tidak melekit dan tidak berminyakFormulasi pH-seimbang, low-irritant dan bebas daripada lanolin serta minyak wangi, dan sesuai untuk kawasan badan yang sensitifFormulasi pelembap membantu menghidratkan semula kulit si manja disamping mencegah kehilangan lembapan semula jadi kulit.
Kulit si manja Mama kini lebih lembap dan terpelihara dengan hanya 3 langkah mudah ini:
Langkah 1: Bersihkan si manja Mama dengan QV Baby Gentle Wash atau QV Baby Bath Oil.Langkah 2: Letakkan si manja secara perlahan-lahan di atas tilam empuk dan dalam suasana yang menenangkan untuk Mama dan bayi, kemudian oleskan QV Baby Skin Lotion atau QV Baby Moisturising Cream. Jangan lupa untuk urut badannya dengan perlahan-lahan bermula di bahagian kaki, ke perut, dada, lengan, muka dan bahagian belakang badan.Langkah 3: Akhir sekali, oleskan QV Baby Nappy Cream di kawasan lampin untuk melembap dan melindungi kulit si manja yang sensitif daripada iritasi.
Disamping Mama eratkan hubungan bersama si manja Mama, Mama boleh lihat review dan pengalaman ibu lain yang telah mencuba QV Baby pada bayi mereka di SINI.

Produk QV Baby boleh didapati di semua farmasi terkemuka di Malaysia, dan di Kedai Rasmi QV di Motherhood.com.my, Lazada dan Shopee.
Lawati laman web rasmi QV Baby untuk maklumat lanjut tentang produk dan butiran promosi.


Kulit Bersisik Jika Makan Snek: Makanan & Minuman Yang Chinese Mom Harus Elakkan Semasa Mengandung

Bila kita tengah hamil ni, tak semua makanan kita boleh main ‘bedal’ je tau Mama! Banyak yang kena pantang. Pantang ni untuk bertujuan menjaga kesihatan dan keselamatan janin Mama juga. Baby happy, Mama pun happy nanti.
Kadang-kadang tak sangka pun makanan atau minuman ni perlu dipantang. Chinese mom mesti ada petua-petua mereka. Waktu kehamilan ni lah Mama perlukan keseimbangan untuk kehamilan berjalan lancar dari awal hingga akhir.
Betul ke kulit akan bersisik kalau makan snek?
Jom kita baca makanan yang Chinese mom elakkan sewaktu hamil.
4 Kumpulan Makanan & Minuman Yang Mama Harus Elakkan
Untuk mengekalkan keharmonian dalam badan Mama, wanita hamil sering mengelakkan makan makanan dengan kualiti yin seperti:
Makanan Sejuk

Apa jenis makanan sejuk yang Mama Siti maksudkan ni?
Ais krimTembikaiKacang HijauPisang
Menurut kajian, makanan-makanan ini dikaitkan dengan keguguran atau pendarahan kerana makanan tersebut akan menyebabkan peredaran darah yang lemah dalam rahim (Jones, 2006, West, 2008).
Jika sekatan peredaran darah berlaku dalam rahim, maka bayi Mama tidak akan mendapat nutrien secukupnya. Ini boleh melambatkan tumbesaran bayi dalam kandungan. Sebab tu Mama kena elakkan!
Makanan Panas-Basah

Wet-hot foods adalah termasuk:
UdangManggaLaiciLonganNenas
Menurut kajian, makanan-makanan ini akan menghasilkan tenaga “beracun” yang akan muncul sebagai alahan atau iritasi kulit pada bayi (Martin, 2001, Schott and Henley, 1996). Contohnya, ruam.
Ruam boleh menjadi tanda sesuatu penyakit yang lebih serius. Reaksi daripada makanan seperti alahan, jangkitan, autoimun dan banyak lagi juga boleh menyebabkan ruam berlaku.
Snek

Secara umum pun, snek memang boleh memudaratkan kesihatan Mama. Terbukti ia sering memberikan pengambilan tenaga yang berlebihan, yang akan membawa kepada penambahan berat badan semasa mengandung ataupun gestational weight gain (GWG) dan punca obesiti semasa kehamilan.
Tetapi dalam konteks ini, ia dipercayai snek boleh menjejaskan kulit bayi, menjadikannya kelihatan bersisik.
“Bersisik? Macam mana tu?”
Simptom kulit bersisik termasuklah psoriasis, dermatitis kontak, ekzema dan jangkitan kulit kulat. Jika berterusan, Mama perlu rujuk dengan pakar untuk langkah seterusnya untuk rawatan yang sewajarnya.
Oleh itu, Mama harus berwaspada dengan GWG dan masalah kulit bersisik apabila mengambil snek!
Makanan Gelap

Makanan apa yang dikategorikan sebagai makanan gelap? Makanan berwarna gelap seperti:
Kacang soya yang ditapaiCoklatKopiCoca Cola
Ia dipercayai makanan gelap adalah penyebab kulit bayi kita akan gelap (Martin). Tapi hakikatnya, kulit bayi bergantung sepenuhnya kepada genetik.
Sesetengah orang mengatakan minum susu kunyit semasa mengandung menjadikan bayi cantik, namun tiada makanan yang boleh mengubah warna kulit anak-anak.
Fakta yang Mama harus tahu adalah, bayi yang berkulit cerah sebenarnya kekurangan kandungan melanin. Melanin sangat penting untuk melindungi daripada kerosakan matahari. Oleh itu, ajarkan si manja untuk selalu pakai sunblock ya Mama!

Tak sangka banyak juga makanan yang dipantang oleh Chinese mom, kan? Mama pula macam mana? Ada ke pantang extreme ke atau Mama pantang santai-santai je?
Apa-apa pun, kita perlu ingat untuk mengambil apa-apa makanan dalam kadar yang sederhana sahaja untuk jaga kesihatan kita dan juga janin!
Mama Siti harap Mama dapat ilmu serba sedikit tentang makanan dan minuman apa yang Chinese mom elakkan semasa mengandung. Selamat mencuba~

Dapatkan lebih banyak info kesihatan untuk ibu hamil di SINI!


5 Sebab Kenapa Kita Kena Ajar Anak-anak Kepentingan Menderma Darah

Derma darah semestinya amalan yang mulia yang dapat menyelamatkan orang yang kekurangan darah di waktu-waktu gentar seperti kemalangan, kanser dan sebagainya.
Sebagai ibu bapa, kita seeloknya galakkan anak-anak kita ataupun didik mereka serba sedikit tentang menderma darah dan kenapa ia diperlukan oleh masyarakat kita.
Sempena Bulan Derma Darah Sedunia, jom kita tengok macam mana Mama dan Papa boleh didik anak-anak tentang derma darah ni.
Terangkan Pada Anak Tentang Derma Darah
Secara definisi, derma darah terjadi apabila seseorang pergi ke pusat menderma dan menderma secara sukarela.
Terdapat beberapa kriteria untuk menderma darah seperti berumur 17 hingga 60 tahun dan mempunyai berat badan yang khusus untuk menderma.
Menderma darah juga mempunyai 2 jenis derma iaitu, Pendermaan Darah Penuh dan Pendermaan Aferesis.
Pendermaan Darah Penuh

Kredit gambar: Shutterstock
Derma darah ni jenis yang biasa dilakukan oleh masyarakat kita. Menurut portal MyHealth, darah yang didermakan ini akan diproses di makmal. Isipadu darah bergantung kepada berat badan penderma.
Keseluruhan proses menderma darah mengambil masa lebih kurang 30 minit. Penderma darah penuh ini boleh menderma setiap 2-3 bulan sekali.
Pendermaan Aferesis
Kredit gambar: Shutterstock
Pendermaan aferesis pula ialah pendermaan plasma dan platelet. Masa yang diambil untuk menderma Plasma adalah di antara 30 minit hingga 45 minit dan bagi Platelet pula, 45 minit hingga 75 minit.
Mama boleh menderma aferesis lebih kerap daripada derma darah biasa. Tempoh antara pendermaan ialah setiap 2 minggu sekali.
Sekarang Mama dan anak-anak pun dah tahu perbezaan derma darah. Jom kita tengok pula apa kepentingannya!
Kenapa Kena Derma Darah & Kepentingannya
1. Membantu Orang LainMenderma darah adalah salah satu perkara yang paling mulia untuk kita lakukan. Darah yang didermakan berpotensi membantu menyelamatkan tiga nyawa.
2. Menjadi Minoriti TerpilihMenderma darah juga perlu memenuhi beberapa kriteria. Kurang daripada 38% daripada populasi layak untuk menderma darah atau platelet. Jadi jika Mama salah seorang daripada yang terpilih, Mama sangat hebat!3. Mendapat Pemeriksaan Kesihatan PercumaSebelum menderma darah, jururawat yang bertugas akan memeriksa tekanan darah, nadi, suhu dan paras hemoglobin Mama. Darah Mama juga mungkin diperiksa untuk HIV, hepatitis dan penyakit-penyakit lain. Jadi ia seperti mendapat pemeriksaan kesihatan yang kecil hanya sebab Mama menderma darah!
4. Derma Darah Akan Membakar Kalori Betul Mama! Mama akan membakar kira-kira 650 kalori semasa menderma satu bag darah.5. Badan Kita Akan Menghasilkan Darah BaruApabila Mama menderma darah, badan Mama menjana darah baru. Ia mengambil masa kira-kira 24 jam untuk menggantikan plasma dan 4-6 minggu untuk menggantikan sel darah merah daripada hari derma Mama.
‘Setitik’ Darah Mampu Menyelamatkan Nyawa
Kredit gambar: Shutterstock
Setiap hari darah diperlukan untuk menyelamatkan nyawa.
Darah diperlukan untuk pembedahan, mangsa kemalangan atau untuk merawat pesakit leukemia, barah, penyakit jantung, penyakit hati dan hemophilia. Sumbangan Mama dan keluarga mungkin menyelamatkan nyawa.
Derma darah ini ibarat menjadi superhero dalam diam. Orang tidak akan tahu darah siapa yang akan digunakan tetapi ia dapat menyelamat kan ramai orang.
Tahukah Mama, setiap 1 unit darah dapat menyelamatkan 3 nyawa. Purata pemindahan sel darah merah ialah 3 pendermaan darah penuh. Lebih daripada 1 juta orang setiap tahun didiagnosis dengan kanser buat kali pertama.
Ramai daripada mereka memerlukan darah, kadangkala setiap hari semasa kemoterapi.
Oleh itu, sebagai ibu bapa kita harus didik anak-anak kita untuk mempunyai tahap empati yang tinggi dan wujudkan rasa ingin menolong orang walaupun kita tidak kenal akan orang tersebut.
Jom kita derma darah hari ini!

Belajar lebih banyak lagi tentang kesihatan di SINI!


Resepi Apam Nasi Gebu Yang Anak-anak Pasti Suka!

Resepi apam nasi tidak memerlukan banyak bahan dan ia sangat mudah dimasak. Menu berasaskan lebihan nasi ini sangat sedap dimakan bersama kelapa parut di waktu pagi mahupun petang. Apa yang lebih menarik lagi, menu ini juga boleh mendatangkan hasil jika dibuat jualan kerana ramai orang yang menggemarinya.
Warnanya yang berwarna-warni sangat cantik dan mampu membuka selera sesiapa sahaja yang melihat terutama bagi anak-anak kecil kita. Yelah, siapa tak tergoda dengan ‘kegebuan’ dan keserian warnanya bukan? Jadi, bagi menambah selera anak-anak Mama, menu ini sangat sesuai untuk dihidangkan kepada keluarga tersayang.
Jadi, bagi memudahkan Mama untuk memasaknya, dibawah ini Mama Siti kongsikan resepi apam nasi yang gebu sebagai panduan semua. Sama seperti resepi begedil daging sebelum ni, resepi ni pun ada dalam dua versi tau!
Resepi Apam Nasi Versi I & II
Resepi Versi I

Bahan-bahan
1 cawan nasi2 cawan tepung beras1/2 cawan tepung gandum3/4 cawan gula1 1/2 cawan airSecubit garam2 sudu teh mauripan
Cara-cara
#1. Campurkan air, nasi, gula serta garam lalu dikisar halus. Kemudian kacau ia sehingga semua bahan menjadi sebati.
Kredit gambar: Facebook @MAHN
#2. Setelah semua sebati, masukkan pula tepung gandum, tepung beras dan yis.
Kredit gambar: Facebook @MAHN
Gaul sebati semua bahan baharulah ditutup rapat adunan tersebut dan peram selama dua jam.
#3. Sementara menunggu adunan kembang, panaskan air di dalam periuk kukusan. Sapukan minyak pada acuan sebelum memasukkan adunan.
Kredit gambar: Facebook @MAHN
Gaul lagi adunan yang telah kembang tadi dan masukkan ke dalam acuan tersebut.
#4. Setelah semua siap, susun acuan di dalam periuk pengukus dan kukus selama 15 minit. Balut penutup kukusan dengan kain sebelum menutup periuk kukusan tersebut.
#5. Sementara menunggu apam masak, sediakan kelapa parut untuk menggaul kuih. Gaulkan kelapa parut bersama sedikit garam sebelum memasukkan kuih apam.
Resepi Apam Nasi Versi II

Bahan-bahan
1 cawan nasi1 1/2 cawan air2 cawan tepung beras1/2 cawan tepung gandum1/2 cawan gula3 sudu kecil mauripan1 sudu kecil minyak masakPewarna makananSecubit garam
Cara-cara
#1. Masukkan nasi dan satu cawan air ke dalam pengisar dan kisar sehingga nasi hancur. Tambah baki air dan kisar lagi sehingga halus.
#2. Tuang ke dalam bekas bersama tepung, gula dan mauripan. Kacau sebati.
Kredit gambar: Facebook @MAHN
Peram adunan selama 1/2 jam atau sehingga adunan kembang. Kacau adunan dan masukkan pewarna yang disukai.
#3. Sapu acuan dengan sedikit minyak sebelum memasukkan adunan. Isi adunan sehingga 3/4 acuan atau penuh acuan.
Kredit gambar: Facebook @MAHN
#4. Panaskan air didalam periuk pengukus dan kukus selama 15 hingga ke 20 minit.
Kredit gambar: Facebook @MAHN
Setelah apam nasi masak, hidangkan ia bersama kelapa parut yang telah digaul bersama sedikit garam halus.
Semoga dengan perkongsian ini, akan memberi idea kepada Mama untuk mempelbagaikan lagi menu masakan untuk keluarga tersayang.

Mama juga boleh cuba pelbagai lagi resepi masakan menarik yang lain dengan klik di SINI!